title: Gunta Latiševa-Čudare

text: Gunta Latiševa-Čudare (s. 9. maaliskuuta 1995) on latvialainen yleisurheilija, joka kilpailee pikajuoksussa.


title: Gunta Latiševa-Čudare

text: Euroopan nuorten kesäolympiafestivaaleilla Trabzonissa 2011 Latiševa-Čudare sijoittui 200 metrin juoksussa neljänneksi. Lillen alle 18-vuotiaiden MM-kilpailuissa 2011 hän osallistui sekä 100 että 200 metrin juoksuihin, päästen jälkimmäisessä välieriin. Barcelonan alle 20-vuotiaiden MM-kilpailuissa 2012 Latiševa-Čudare jäi 400 metrin juoksussa alkueriin ajalla 55,57. Rietin alle 20-vuotiaiden EM-kilpailuissa 2013 Latiševa-Čudare juoksi 400 metrin finaalissa ajan 52,76 sijoittuen neljänneksi. Eugenen alle 20-vuotiaiden MM-kilpailuissa 2014 hän pääsi 400 metrillä välieriin, mutta karsiutui finaalista ajalla 54,23. Saman vuoden Zürichin EM-kilpailuissa ja Tallinnan alle 23-vuotiaiden EM-kilpailuissa 2015 hän karsiutui 400 metrin alkuerissä. Pekingin MM-kilpailuissa 2015 Latiševa-Čudare jäi alkueriin 400 metrillä juostuaan ajan 52,17.


title: Gunta Latiševa-Čudare

text: Latiševa-Čudare karsiutui 400 metrin välierissä Amsterdamin EM-kilpailuissa ja alkuerissä Rio de Janeiron olympialaisissa 2016. Hän voitti alle 23-vuotiaiden Euroopan-mestaruuden 400 metrillä Bydgoszczissa 2017 ajalla 52,00. Lontoon MM-kilpailuissa 2017 hän juoksi 400 metrin alkuerissä ennätyksensä 51,37. Hän karsiutui välierissä. Hän saavutti Taipein universiadeissa 2017 hopeaa 200 metrillä ennätyksellään 23,15.


title: Nir Biton

text: Nir Biton (myös muodossa "Nir Bitton", , s. 30. lokakuuta 1991 Ashdod) on israelilainen jalkapalloilija, joka edustaa Skotlannin valioliigassa pelaavaa Celtic FC:tä. Pelipaikaltaan oikeajalkainen Biton on puolustava keskikenttäpelaaja. Hän kuuluu myös Israelin jalkapallomaajoukkueeseen.


title: Nir Biton

text: Bitonin kasvattajaseura on hänen kotikaupunkinsa FC Ashdod, johon hän liittyi kuusivuotiaana vuonna 1997. Seuran edustusjoukkueessa Ligat ha'Alissa hän pelasi vuosina 2009-2013 123 ottelua tehden 14 maalia.


title: Nir Biton

text: Elokuussa 2013 Biton siirtyi Skotlannin valioliigan suurseuraan Celtic FC:hen. Hän debytoi avauskaudellaan Mestareiden liigassa voittaen Skotlannin mestaruuden. Kaudella 2014-2015 Biton voitti Celticin kanssa jälleen mestaruuden debytoiden Eurooppa-liigassa ja saavuttaen myös Skotlannin liigacupin voiton.


title: Nir Biton

text: Biton on edustanut monia Israelin nuorten maajoukkueita. Vuonna 2013 hän toimi alle 21-vuotiaiden kapteenina ikäluokan EM-kilpailuissa tehden myös yhden maalin. Israelin jalkapallomaajoukkueessa Biton debytoi toukokuussa 2010 ystävyysottelussa Uruguayta vastaan ja teki avausmaalinsa EM-karsintaottelussa Andorraa vastaan syyskuussa 2015.


title: Nir Biton

text: Biton kuului Israelin pronssia saavuttaneeseen joukkueeseen vuoden 2009 makkabiadeissa.


title: Nir Biton

text: Ennen ammattilaisuraansa Biton palveli Israelin puolustusvoimissa.


title: Nir Biton

text: Celtic FC


title: A. J. Slaughter

text: Anthony Darrell ”A. J.” Slaughter Jr. (s. 3. elokuuta 1987 Louisville, Kentucky) on yhdysvaltalais–puolalainen koripalloilija, joka edustaa Turkin koripalloliigan Banvit BK:ta ja Puolan koripallomaajoukkuetta. Pelipaikaltaan 191-senttinen ja 80-kiloinen Slaughter on heittävä takamies.


title: A. J. Slaughter

text: NBA-varaukseton Slaughter siirtyi yliopistovuosien jälkeen Eurooppaan ja italialaiseen Pallacanestro Biellaan, jota hän edusti kauden 2010–2011. Seuraavan kauden hän pelasi ranskalaisessa Belfius Mons-Hainautissa. Kaudet 2012–2013 ja 2013–2014 kuluivat myös Ranskassa, Cholet Basketissa ja Élan Chalonissa. Kaudella 2013–2014 hänet valittiin Ranskan liigan tähdistöön.


title: A. J. Slaughter

text: Kauden 2014–2015 Slaughter pelasi Kreikan A1 Ethnikin Panathinaikos BC:ssä, jossa hän voitti Kreikan cupin. Heinäkuussa 2015 Slaughter siirtyi Turkin koripalloliigan Banvit BK:hon.


title: A. J. Slaughter

text: Slaughter sai vuonna 2015 Puolan kansalaisuuden. Hän edusti maata vuoden 2015 EM-kilpailuissa.


title: Jon Watts

text: Jon Watts (s. 28. kesäkuuta 1981) on yhdysvaltalainen elokuvaohjaaja ja -käsikirjoittaja.


title: Jon Watts

text: Watts on kotoisin Fountainin pikkukaupungista Coloradossa. Hän opiskeli elokuva-alaa New Yorkin yliopistossa ja ohjasi valmistuttuaan muun muassa mainoksia ja musiikkivideoita. Vuonna 2011 hän ohjasi jaksoja televisiouutisia parodioivaan "Onion News Network" -sarjaan.


title: Jon Watts

text: Watts pääsi ohjaamaan ensimmäisen kokopitkän elokuvansa "Clown" (2014) tehtyään ensin käsikirjoittajaystävänsä Christopher D. Fordin kanssa pilatrailerin kauhuelokuvasta, jossa pellepuku ja -naamio jäävät pysyvästi miehen päälle. He merkitsivät olemattoman elokuvan ohjaajaksi piloillaan Eli Rothin ja latasivat trailerin YouTubeen, jossa se saavutti odottamatonta huomiota. Se kantautui myös Rothin tietoon ja hän tarjosi Wattsille tilaisuuden ohjata pilatrailerin pohjalta oikean elokuvan.


title: Jon Watts

text: Wattsin seuraava elokuva oli hänen kotiseudullaan Coloradossa kuvattu "Cop Car" (2015), jonka pääosaan hänen onnistui saada Kevin Bacon. Elokuva ensiesitettiin Sundancen elokuvajuhlilla ja laajempaan levitykseen se pääsi elokuussa 2015. "Cop Car" kiinnitti Marvel Studiosin päättäjien huomion, ja Watts valittiin ohjaamaan Marvelin ja Sonyn yhteistuotantona tekemää elokuvaa Hämähäkkimiehestä. "" sai ensi-iltansa 7. heinäkuuta 2017. Watts ohjaa myös elokuvan jatko-osan, "n", joka saa ensi-iltansa 5. heinäkuuta 2019.


title: Maunu Eerikinpojan maanlaki

text: Maunu Eerikinpojan maanlaki syntyi Ruotsissa, kun kuningas Maunu Eerikinpoika määräsi kolmen laamannin tehtäväksi eri maakunnissa voimassa olleiden maakuntalakien yhtenäistämisen. Maanlaki perustui monessa kohdin Uplannin ja Itä-Götanmaan maakuntalakeihin. Kuningas esitti lain hyväksymistä Örebron herrainpäivillä 1347, mutta papiston vastustuksen vuoksi uusi laki jäi vaille kuninkaallista vahvistusta. Tästä huolimatta lakia käytettiin yleisesti koko valtakunnassa, vaikka tuomareilla oli edelleen lupa noudattaa paikallista oikeuskäytäntöä epäselvissä tilanteissa.


title: Maunu Eerikinpojan maanlaki

text: Maunu Eerikinpojan maanlaki koski vain maaseutua. Kaikkia Ruotsin kaupunkeja varten laadittu Maunu Eerikinpojan kaupunginlaki valmistui luultavasti 1349. Se oli voimassa vuoden 1734 lakiin saakka.


title: Maunu Eerikinpojan maanlaki

text: Maunu Eerikinpojan maanlain korvasi vuonna 1442 kuningas Kristofferin maanlaki joka oli täydennetty ja paranneltu versio edeltäjästään. Uusi maanlaki syrjäytti vanhan maanlain lopullisesti vasta 1608 kun kuningas Kaarle IX painatti sen. Tämä maanlaki oli Ruotsin ja Suomen yleisenä lakikirjana vuoteen 1734 saakka, jolloin astui voimaan vuoden 1734 laki.


title: Maunu Eerikinpojan maanlaki

text: Suomessa käytössä ollutta vanhaa tapaoikeutta ei koskaan koottu maakuntalaiksi, mutta osassa Suomea oikeudenkäyttö pohjautui ruotsalaiseen Helsinglannin maakuntalakiin. Ruotsin laki otettiin Suomessa yleisesti käyttöön vasta Maunu Eerikinpojan maanlain myötä jota sovellettiin ensimmäisen kerran Suomessa tiettävästi 1370-luvulla.


title: Maunu Eerikinpojan maanlaki

text: Maunu Eerikinpojan maanlaki on säilynyt noin 90 keskiaikaisena käsikirjoituksena, joista tunnetuin on Codex Aboensis (""Turun käsikirjoitus"") -nimellä tunnettu käsikirjoitus 1430-luvulta.


title: Le Mené

text: Le Mené on kunta läntisessä Ranskassa Côtes-d'Armorin departementissa Bretagnen alueella.


title: Le Mené

text: Kunta muodostettiin 1. tammikuuta 2016 kun seitsemän kuntaa Collinée, Langourla, Le Gouray, Plessala, Saint-Gilles-du-Mené, Saint-Gouéno ja Saint-Jacut-du-Mené yhdistyivät.


title: Le Mené

text: Le Gourayn nähtävyyksiä on keskiaikainen linna "Château de la Motte-Basse". Linna on kunnostettu 1600- ja 1700-luvuilla. Toinen nähtävyys on Croquelien kivimuodostelma, jonka on muinoin uskottu olevan keijujen asuinpaikka.


title: Miron Cristea

text: Miron Cristea (kirkollinen nimi "Elie"; 20. heinäkuuta 1868 Topliţa, Romania – 6. maaliskuuta 1939 Cannes, Ranska) oli Romanian ortodoksisen kirkon ensimmäinen patriarkka. Hän toimi myös Romanian pääministerinä vuosina 1938–1939.


title: Miron Cristea

text: Cristea kävi Bukarestin teologisen seminaarin. Hän toimi vuosina 1910–1919 Caransebeşin piispana. Hän kuului romanialaiseen valtuuskuntaan, joka ensimmäisen maailmansodan päätyttyä vuonna 1918 matkasi Budapestiin vaatimaan Unkarille kuuluneen Transilvanian liittämistä Romaniaan. Cristea valittiin vuonna 1919 yksimielisesti Valakian metropoliitaksi ja samalla Romanian ortodoksisen kirkon arkkipiispaksi. Kun Romanian kirkko vuonna 1925 korotettiin patriarkaatiksi, hänestä tuli sen ensimmäinen patriarkka. Hänet vihittiin patriarkaksi Bukarestissa lokakuussa 1925. Cristean tavoitteena oli vahvistaa Romanian kirkon ja valtion yhtenäisyyttä. Hän suoritti useita vierailuja ulkomaille ja tapasi muiden maiden arkkipiispoja, kuten Konstantinopolin patriarkan vuonna 1927 Palestiinassa ja Canterburyn arkkipiispan vuonna 1936 Englannissa.


title: Miron Cristea

text: Cristea kuului kolmijäseniseen valtionhoitajakuntaan, joka johti Romaniaa 1926–1930 kuningas Ferdinand I:n sairauden aikana sekä Ferdinandin kuoleman ja Kaarle II:n valtaistuimelle astumisen välisenä kolmen vuoden kautena. Kaarle II nimitti Cristean pääministeriksi samassa yhteydessä kun otti itselleen tosiasiassa diktatorisen vallan helmikuussa 1938. Pian tämän jälkeen kaikki puolueet lakkautettiin ja maahan säädettiin korporatistisen järjestelmän luonut uusi perustuslaki. Cristean terveyden heiketessä tosiasiallinen johtava asema hallituksessa siirtyi sisäministeri Armand Călinesculle, joka myös nimitettiin uudeksi pääministeriksi Cristean kuoltua maaliskuussa 1939.


title: Miron Cristea

text: Cristean hallitus sääti myös uuden kansalaislain, joka poisti 225 000 juutalaiselta Romanian kansalaisuuden. Kun Romanian kansallispankki lyötti vuonna 2010 Cristeaa esittäneen juhlarahan, Yhdysvaltain holokaustin muistomuseo vaati sitä peruutettavaksi Cristean antisemitismin perusteella.


title: Ford Transit Custom

text: Ford Transit Custom on Fordin vuodesta 2012 lähtien valmistama keskikokoinen etuvetoinen pakettiauto, joka korvasi etuvetoiset kuudennen sukupolven Transitit. Takavetoisten seuraajaksi esiteltiin vuonna 2013 suurikokoisempi takavetoinen Transit. Mallin pikkubussiversio tunnetaan nimellä Tourneo Custom. Lisäksi valittavana on myös Kombi-malli, jossa on tilat yhdeksälle henkilölle.


title: Ford Transit Custom

text: Transit Custom valittiin Vuoden pakettiautoksi 2013. Se oli lisäksi ensimmäinen pakettiauto, joka saavutti täydet viisi tähteä Euro NCAP -kolaritestissä.


title: Ford Transit Custom

text: Koripituuksia (L1, L2) ja -korkeuksia (H1, H2) on molempia tarjolla kaksi kappaletta.


title: Ford Transit Custom

text: Moottorina Transit Customissa oli aluksi 2,2-litrainen Duratorq TDCi -dieselmoottori, josta oli kolme tehoversiota (100/125/155 hv). Voimansiirtona on kuusivaihteinen manuaalivaihteisto. Vuonna 2016 sen korvasi 2,0-litrainen (105/130/170 hv) EcoBlue-moottori, jonka yhteyteen on valittavissa kuusiportainen automaattivaihteisto.


title: Ford Transit Custom

text: Suomessa pakettiauton varustetasot ovat ECOnetic, Trend, Limited ja Sport.ECOneticissa on varusteina kuljettajan turvatyyny, ESP, mäkilähtöavustin, 16 tuuman teräsvanteet osittain peittävin pölykapselein, sähköikkunat, ajotietokone, radio, lämmitettävät istuimet, ohjauspyörän korkeuden ja etäisyyden säätö, kauko-ohjattu keskuslukitus ja lämmitettävät sähköpeilit. Ainoa moottorivaihtoehto on 100-hevosvoimainen.


title: Ford Transit Custom

text: Trendissä on lisäksi 15 tuuman teräsvanteet pölykapselein, manuaali-ilmastointi, korinväriset puskurit, lukuvalot, vakionopeudensäädin, projektioajovalot, nahkaverhoiltu ohjauspyörä ja vaihteenvalitsimen nuppi, CD-soitin ja sumuvalot. Trend-varustelun saa kaikkien moottorien yhteyteen.


title: Ford Transit Custom

text: Limitediin kuuluu matkustajan turvatyyny, sähkötoimisesti taittuvat sivupeilit ja tavaratilan täysverhoilu. 100-hevosvoimaista moottoria ei ole saatavana.


title: Ford Transit Custom

text: Parhaiten varustellussa Sportissa on 18 tuuman kevytmetallivanteet, korinmuotoilusarja, konepellin ja katon raidat sekä osittain nahkaverhoillut istuimet. Moottoriksi saa vain 155-hevosvoimaisen.


title: Ford Transit Custom

text: Tourneo on Suomessa lähtöhintaisena aina Trend-tasoinen. Pakettiauton Trend-varusteiden lisäksi vakiona on sivuturvatyynyt ja turvaverhot (yht. kuusi turvatyynyä) sekä tummennetut takaikkunat.


title: Ford Transit Custom

text: Titaniumissa on lisäksi 16 tuuman kevytmetallivanteet, korinväriset ovenkahvat, takaosan ilmastointi, pysäköintitutka takana, peruutuskamera, automaattiset kaukovalot, kaistavahti ja kuljettajan vireystilan valvontajärjestelmä.


title: Ford Transit Custom

text: Transit Custom koki vuoden 2018 alussa kasvojenkohotuksen, jossa sen ulkoista ilmettä muokattiin vastaamaan uudempia Ford-malleja. Myös ohjaamoon tehtiin perusteellisia uudistuksia.


title: Armie Hammer

text: Armand Douglas ”Armie” Hammer (s. 28. elokuuta 1986 Los Angeles, Kalifornia) on yhdysvaltalainen näyttelijä, joka on esiintynyt useissa menestyneissä elokuvissa. Vuonna 2017 Hammer sai parhaan miessivuosan Golden Globe -ehdokkuuden elokuvasta "Call Me by Your Name" (2017).


title: Armie Hammer

text: Hän on öljyliikemies Armand Hammerin pojanpojanpoika.


title: Armie Hammer

text: Hammer avioitui televisiopersoona Elizabeth Chambersin kanssa 22. toukokuuta 2010. Heillä on vuonna 2014 syntynyt tytär ja 2017 syntynyt poika.


title: Antti Aalto (mäkihyppääjä)

text: Antti Aalto (s. 2. huhtikuuta 1995 Kitee) on suomalainen mäkihyppääjä, joka edustaa Kiteen Urheilijoita. Hänen valmentajinaan toimivat päävalmentajana Lauri Hakola ja taustalla Kari Pätäri. Aalto on edustanut Suomea maailmanmestaruuskilpailuissa. Hän on jo neljännen polven mäkihyppääjä.


title: Antti Aalto (mäkihyppääjä)

text: Aalto on ollut mukana kaksissa nuorten MM-kilpailuissa (2013, 2015) sijoittuen molemmilla kerroilla joukkuemäessä kahdeksanneksi.


title: Antti Aalto (mäkihyppääjä)

text: Lahden MM-kilpailuissa 2017 Aalto voitti suurmäen henkilökohtaisen kisan karsinnan 128,5 metrin hypyllä. Aalto sijoittui varsinaisessa kilpailuissa 31:nneksi ja normaalimäessa 38:nneksi. Joukkuekilpailussa hän oli Suomen joukkueen mukana kuudes. Lentomäen MM-kilpailuissa 2018 hän oli 32:s ja joukkuekilpailussa kahdeksas. Pyeongchangin olympialaisissa 2018 hän sijoittui suurmäessä 37:nneksi, normaalimäessä 50:nneksi ja joukkuemäessä kahdeksanneksi.


title: Antti Aalto (mäkihyppääjä)

text: Aalto kilpaili maailmancupissa ensimmäisen kerran Sapporossa tammikuussa 2016. Ensimmäiset maailmancupin pisteensä hän saavutti oltuaan 28:s Wisłassa marraskuussa 2017. Kymmenen parhaan joukkoon hän sijoittui ensimmäisen kerran oltuaan seitsemäs Wisłassa marraskuussa 2018. Parhaimmillaan hän on sijoittunut kuudenneksi Nižni Tagilissa joulukuussa 2018.


title: Antti Aalto (mäkihyppääjä)

text: Aalto on sijoittunut Continental Cupissa parhaimmillaan neljänneksi joulukuussa 2016 Rukalla. Kesä-GP:ssä hän on yltänyt kymmenneksi Hakubassa elokuussa 2017.


title: Tuotannon talo

text: Tuotannon talo on Tampereella Hämeenkatu 26:ssa sijaitseva viisikerroksinen liike- ja toimistotalo, jonka suunnitteli arkkitehti Birger Federley vuonna 1914. Talo edusti alun perin tyyliltään myöhäisjugendia, mutta se vaurioitui talvisodan aikana 1940 pommituksessa ja sitä seuranneessa tulipalossa. Arkkitehti Bertel Strömmerin sodan jälkeen 1941 suunnittelemien muutosten jälkeen talo edustaa nykyisin tyyliltään lähinnä funktionalismia. Talo on saanut nimensä sen omistavan SOK:laisen Osuusliike Tuotannon (nykyinen Pirkanmaan Osuuskauppa) mukaan.


title: Tuotannon talo

text: Tuotannon talon rakennutti alun perin "Tampereen Telefooni-Osakeyhtiö" asuin- ja liiketaloksi, jossa oli tilat myös puhelinlaitokselle. Syksyllä 1920 Tampereen Telefooni-Osakeyhtiön kaikki omaisuus siirtyi aiemmin keväällä perustetulle Tampereen Puhelinosuuskunnalle. Tampereen Puhelinosuuskunta toimi sitten talossa aina vuoteen 1933 saakka, jolloin sille valmistui uusi arkkitehti Bertel Strömmerin suunnittelema toimitalo Aleksis Kiven kadun ja Hallituskadun kulmaan.


title: Tuotannon talo

text: Insinööri Arvi Hauvonen perusti Suomen ensimmäisen yleisölle tarkoitetun radioaseman Tuotannon taloon vuonna 1923. Hauvosen 3NB-asema aloitti lähetykset 1. marraskuuta 1923. Vuonna 1954 paljastettiin talon seinällä oleva Suomen ensimmäisen yleisradioaseman muistolaatta.


title: Jussi-palkinnot 1983

text: Jussi-palkinnot 1983 jaettiin 20. toukokuuta 1983 Yleisradion televisiostudiossa.


title: Jussi-palkinnot 1988

text: Jussi-palkinnot 1988 jaettiin 12. helmikuuta 1988 Elokuvasäätiön K-13-salissa.


title: Lascăr Catargiu

text: Lascăr Catargiu (13. marraskuuta 1823 Iași, Moldavia – 11. huhtikuuta 1899 Bukarest) oli romanialainen valtiomies, joka toimi Romanian pääministerinä neljä kertaa vuosina 1866, 1871–1876, 1889, 1891–1895.


title: Lascăr Catargiu

text: Catargiusta tuli vuonna 1858 jäsen niin sanottuun ad hoc -divaaniin, joka oli perustettu päättämään Moldavian ja Valakian ruhtinaskuntien tulevasta hallinnosta. Vuonna 1859 konservatiivit kannattivat häntä Moldavian ruhtinaaksi, mutta häntä ei valittu tähän tehtävään. Moldavian ja Valakian yhdistyttyä Romanian ruhtinaskunnaksi Catargiu osallistui ensimmäisen ruhtinaan Alexandru Ioan Cuzan syrjäyttämiseen ja Hohenzollern-Sigmaringen-sukuisen Kaarle I:n valitsemiseen tämän tilalle. Catargiu kuului helmikuusta toukokuuhun 1866 Romaniaa hallinneeseen kolmijäseniseen valtionhoitajakuntaan. Kaarle I:n noustua valtaistuimelle toukokuussa 1866 Catargiu nimitettiin pääministeriksi, mutta hän joutui väistymään jo saman vuoden heinäkuussa.


title: Lascăr Catargiu

text: Kuningasta vastaan suuntautuneiden levottomuuksien riehuessa Romaniassa Catargiu nimitettiin toisen kerran pääministeriksi vuonna 1871 ja tällä kertaa hän pysyi vallassa viisi vuotta. Vuosina 1876–1888 hän oli oppositiossa ja arvosteli hyvin jyrkästi tuolloin vallassa olleita liberaaleja. Liberaalien hallinto yritti myös asettaa hänet ja hänen entisen hallituksensa syytteeseen. Catargiu oli vuodesta 1880 konservatiivien johtaja ja hän edesauttoi liberaalin Ion Brătianun syrjäyttämistä pääministerin paikalta vuonna 1888. Catargiu oli sen jälkeen itse vielä kahdesti pääministerinä, huhtikuusta marraskuuhun 1889 ja joulukuusta 1891 lokakuuhun 1895. Hänen viimeinen hallituksensa toteutti joitain maltillisia taloudellisia ja maanomistusta koskeneita uudistuksia. Hän johti konservatiivipuoluetta kuolemaansa asti.


title: Jussi-palkinnot 1982

text: Jussi-palkinnot 1982 jaettiin 1.kesäkuuta 1982 elokuvateatteri Maximissa.


title: Stuart Ashen

text: Stuart Clive Ashen (s. 16. joulukuuta 1976 Norwich, Iso-Britannia), joka tunnetaan myös käyttäjänimellä Ashens, on brittiläinen näyttelijä, koomikko, animaattori sekä YouTube-videoija.


title: Stuart Ashen

text: Ashen on kotoisin Heartsease Estatesta, Norwichista ja kävi Open Academya (silloinen Heartsease High School). Hän työskenteli aiemmin PC Worldissa ja Norwich Unionissa.


title: Stuart Ashen

text: Ashen esiintyi ensimmäistä kertaa televisiossa "Charlie Brooker's Screenwipessa" vuonna 2008. Vuonna 2010 hän teki loi oman sarjan "Ashen's Tech Dump" BBC Online Comedy -sivustolle. Ashen julkaisi vuonna 2012 kirjan "Fifty-Thousand Shades of Grey", joka parodioi eroottista "Fifty Shades of Grey" -romaania. Nimensä mukaisesti kirja sisältää fraasin ”Shades of Grey” toistettuna 50 000 kertaa.


title: Stuart Ashen

text: Ashen käsikirjoitti ja näytteli elokuvassa "Ashens and the Quest for the GameChild", joka julkaistiin elokuussa 2013 YouTubessa. Elokuvan 180 000 dollarin budjetista 41 % tuli joukkorahoitussivusto Indiegogon välityksellä. Elokuva julkaistiin myös DVD:lle ja Blu-raylle 14. heinäkuuta 2014.


title: Stuart Ashen

text: Tammikuuhun 2016 mennessä Ashen on julkaissut YouTubessa yli 500 videota saavuttaen yli miljoona tilaajaa sekä 240 miljoonaa näyttökertaa.


title: Trébry

text: Trébry on kunta läntisessä Ranskassa Côtes-d'Armorin departementissa Bretagnen alueella. Kunnan alueella sijaitsee Côtes-d'Armorin korkein kohta, 339 metriä korkea Mont Bel-Air. Kunnan nähtävyyksiä on keskiaikainen 1500-luvulla rakennettu linna Château de la Touche.


title: Bertus Aafjes

text: Lambertus Jacobus Johannes ”Bertus” Aafjes, kirjailijanimeltään Jan Oranje ja Sick Sack (12. syyskuuta 1914 – 23. huhtikuuta 1993) oli alankomaalainen kirjailija. Hän kirjoitti runokokoelmia ja matkakuvauksia, proosaa ja esseitä. Hänen teoksiaan ovat esimerkiksi ”Een voetreis naar Rome” (1946) ja ”Het Konings graf” (1948).


title: Kansallinen tutkimusverkko

text: Kansallinen tutkimusverkko (National Research and Education Network, NREN) on tutkimuksen ja opetuksen tarpeisiin rakennettu tietoverkko. Suomalainen kansallinen tutkimusverkko on Funet, jonka toiminnasta ja kehittämisestä vastaa valtion omistama CSC – Tieteen tietotekniikan keskus Oy.


title: Dimitrie Alexandru Sturdza

text: Dimitrie Alexandru Sturdza (10. maaliskuuta 1833 Miclăuşeni, Moldavia – 21. lokakuuta 1914 Bukarest) oli romanialainen valtiomies, joka toimi neljä kertaa Romanian pääministerinä vuosina 1895–1896, 1897–1899, 1901–1904 ja 1907–1909.


title: Dimitrie Alexandru Sturdza

text: Dimitrie Alexandru Sturdza kuului Sturdzan vanhaan pajarisukuun, joka on vaikuttanut Moldaviassa useita vuosisatoja. Hän opiskeli Iașin akatemiassa ja useissa saksalaisissa yliopistoissa. Vuosina 1857–1858 hän työskenteli Moldavian tulevaisuuden ratkaisemista varten perustetun niin sanotun ad hoc -divaanin sihteeristössä. Sturdza oli Romanian ensimmäisen ruhtinaan Alexandru Ioan Cuzan sihteerinä, mutta osallistui myöhemmin Cuzan syrjäyttämiseen. Hän toimi vuodesta 1866 alkaen useasti eri ministerintehtävissä Ion Ghican ja Ion Brătianun johtamissa hallituksissa. Vaikka Sturdza vastusti 1870-luvun alkupuolella voimakkaasti Romanian konservatiivihallitusten Saksaan ja Itävalta-Unkariin nojannutta ulkopolitiikkaa, hän kääntyi myöhemmin vielä jyrkemmäksi Venäjän vastustajaksi, ja allekirjoitti Brătianun hallituksen ulkoministerinä vuonna 1883 Romanian salaisen liittosopimuksen kolmiliiton kanssa.


title: Dimitrie Alexandru Sturdza

text: Ion ja Dumitru Brătianun kuoltua Sturdza valittiin vuonna 1892 kansallisliberaalin puolueen johtajaksi. Hän oli sen jälkeen itse pääministerinä lokakuusta 1895 joulukuuhun 1896, huhtikuusta 1897 huhtikuuhun 1899, helmikuusta 1901 vuoden 1904 loppuun ja maaliskuusta 1907 tammikuuhun 1909. Hänen viimeisen pääministerikautensa aikana Romaniassa puhkesi vuonna 1907 suuri talonpoikien kapina, joka kukistettiin verisesti. Väkivaltaisuuksissa kuoli tuhansia. Poliittisen uransa ohella Sturdza toimi pitkään Romanian akatemian pääsihteerinä. Hänen johdollaan julkaistiin eräitä mittavia lähdejulkaisusarjoja Romanian historiaa koskevista asiakirjoista. Hän julkaisi myös numismatiikkaa käsitelleitä teoksia.


title: Mikael Waldenius

text: Mikael Waldenius, sukunimi aik. "Liuhander" (12. helmikuuta 1727 Lempäälä – 20. huhtikuuta 1792 Lapväärtti) oli suomalainen teologian ylioppilas joka laati pitäjänkuvauksen ja kasviluettelon Lempäälästä 1750-luvulla.


title: Mikael Waldenius

text: Waldeniuksen vanhemmat olivat Lempäälän Hauralan kylän Kyrsälän talollinen Jakob Michelsson Liuhander (k. 1778) ja Sofia Alcenius. Hän kävi Porin triviaalikoulua ja pääsi ylioppilaaksi 1748 Turussa. Hän opiskeli sitten teologiaa Turun akatemiassa.


title: Mikael Waldenius

text: Waldenius laati 1754–1755 pitäjänkuvauksen Lempäälästä. Pitäjänkuvauksen liittyi myös Waldeniuksen tekemä keskeneräiseksi jäänyt tutkimus Lempäälän kasvistosta. Waldeniuksen käsikirjoituksesta on säilynyt kolme jäljennöstä joista ainoa täydellinen versio on Helsingin yliopiston kirjaston käsikirjoituskokoelmassa. Kuvaus julkaistiin ensimmäisen kerran 1889 Borgå Tidning-lehdessä. Pitäjänkuvauksessa Waldenius mainitsi muun muassa Päivääniemen muinaiskalmiston joka tunnettiin siis jo 1700-luvulla sekä hän kuvasi myös Lempäälän seurakunnan syntyhistoriaa. Kasviluettelossa Waldenius luetteli Carl Linnen Flora Suecicaa esikuvana käyttäen pitäjässä esiintyvät kasvit kansanomaisine nimineen ja hän kuvasi myös kasvien käyttötapoja.


title: Mikael Waldenius

text: Waldenius toimi pedagogina Kristiinankaupungissa ja kotiopettajana Lapväärtin pappilassa. Hän oli naimisissa vuodesta 1779 Karin Withanderin kanssa.


title: Nahkionkoski

text: Nahkionkoski eli Massakoski ja siihen rakennettu Nahkionkosken voimala ovat Karkkilassa Karjaanjoessa. Voimala on valmistunut vuonna 1924. Sen putous on 9,8 metriä ja teho 430 kW. Sen on omistanut Kymi-Strömberg ja sittemmin 1989 perustettu Nahkionkosken Voimalaitos Ky, joka on kuitenkin lakannut vuonna 2009.


title: Nahkionkoski

text: Koski kuuluu kolmen kosken rypääseen, joista myös Karkkilankoski on rakennettu, sen sijaan Myllykoski on vapaa.


title: James Stockdale

text: James Bond Stockdale (23. joulukuuta 1923 – 5. heinäkuuta 2005) oli Yhdysvaltain laivaston upseeri ja vara-amiraali. Hän oli yksi Yhdysvaltain laivaston eniten arvomerkkejä saaneista upseereista.


title: James Stockdale

text: Osallistuttuaan Tonkininlahden välikohtaukseen vuonna 1964, Stockdale joutui vuonna 1965 Pohjois-Vietnamin vangiksi hänen Douglas A-4 Skyhawk -koneensa tuhouduttua. Hänet vapautettiin lopulta helmikuussa 1973. Vakavia vammoja kärsinyt Stockdale toimi 1970-luvulla Naval War Collegen johtajana ja oli myöhemmin Ross Perotin varapresidenttiehdokkaana vuoden 1992 presidentinvaaleissa.


title: Saakoski

text: Saakoski on kylä Korpilahden eteläosassa (nykyisessä Jyväskylässä) Valtatie 9:n molemmin puolin. Kylän läpi virtaa Saajoki Saarijärvestä Päijänteeseen. Asukkaita Saakoskella on noin 300.


title: Saakoski

text: Jyväskylän osa-aluejaossa kylän alue kuuluu Korpilahden suuralueeseen ja "Etelä-Korpilahden" tilastoalueeseen, jossa on vain Saakoski-niminen pienalue. Pienalueeseen kuuluvat varsinaisen Saakosken lisäksi myös Painaa, Särkijoki, Puolakka, Ahvenus ja Saalahti.


title: Ion Ghica

text: Ion Ghica (1816 Bukarest – 4. toukokuuta 1897 Ghergani) oli romanialainen valtiomies, joka toimi Romanian pääministerinä kolmesti vuosina 1866, 1866–1867 ja 1870–1871.


title: Ion Ghica

text: Ion Ghica kuului Ghican merkittävään ruhtinassukuun ja hänen esi-isiään oli ollut aiemmilla vuosisadoilla Valakian ruhtinaina. Ghica opiskeli Ranskassa. Palattuaan kotimaahansa hän toimi 1840-luvulla Iașissa matematiikan ja taloustieteen opettajana sekä "Progresul"-nimisen liberaalin sanomalehden toimittajana. Hän osallistui näkyvästi vuoden 1848 vallankumousyritykseen Valakiassa ja vallankumouksellisten perustama väliaikainen hallitus lähetti hänet lähettilääkseen Konstantinopoliin, jonne hän jäi maanpakoon kumousyrityksen kukistamisen jälkeen. Ghica sai Turkin hallituksen luottamuksen, minkä ansiosta hänet nimitettiin 1854 Samoksen saaren ruhtinaaksi. Hän johti saaren hallintoa vuoteen 1859, jolloin palasi Valakiaan.


title: Ion Ghica

text: Ghica osallistui vuonna 1866 Romanian ensimmäisen ruhtinaan Alexandru Ioan Cuzan syrjäyttämiseen ja tuli samalla myös itse pääministeriksi interregnum-vaiheen ajaksi. Hän oli mukana järjestämässä Hohenzollern-Sigmaringen-sukuista Kaarle I:tä uudeksi ruhtinaaksi ja sai tämän valinnalle Turkin sulttaanin hyväksynnän. Lascăr Catargiun lyhytikäisen hallituksen erottua Kaarle I nimitti Ghican takaisin pääministeriksi vielä samana vuonna, mutta hän joutui väistymään maaliskuussa 1867. Kolmannen kerran hän oli pääministerinä joulukuusta 1870 maaliskuuhun 1871, mutta joutui eroamaan tuettuaan kuningasta vastaan suuntautunutta liikehdintää. Poliittisen uransa jälkeen Ghica toimi Romanian lähettiläänä Lontoossa 1880–1887. Hän julkaisi useita teoksia taloudellisista kysymyksistä ja historiasta. Ghican tunnetuin teos on hänen julkaisemansa kirjekokoelma "Scrisori către V. Alecsandri" (”kirjeitä V. Alecsandrille”). Ghica oli myös useasti Romanian akatemian puheenjohtajana.


title: Ion Ghica

text: Vuosina 1868–1870 Romanian pääministerinä toiminut Dimitrie Ghica oli Ion Ghican serkku.


title: Tanskalainen tyttö (elokuva)

text: Tanskalainen tyttö () on vuonna 2015 ensi-iltansa saanut elämäkerrallinen draamaelokuva, jonka on ohjannut Tom Hooper. Elokuva perustuu David Ebershoffin romaaniin "Tanskalainen tyttö" vuodelta 2000. Elokuva pohjautuu tositapahtumiin, mutta on fiktiivinen tarina taiteilija Gerda Wegenerin ja hänen miehensä Einar Wegenerin elämästä.


title: Tanskalainen tyttö (elokuva)

text: "Tanskalainen tyttö" sai ensi-iltansa Venetsian elokuvajuhlilla 5. syyskuuta 2015. Yhdysvalloissa se sai ensi-iltansa 27. marraskuuta 2015. Alicia Vikander palkittiin Gerda Wegenerin roolistaan parhaan naissivuosan Oscarilla ja SAG-palkinnolla.


title: Tanskalainen tyttö (elokuva)

text: 1920-luvun Kööpenhaminassa kuvittaja ja taiteilija Gerda Wegener (Alicia Vikander) pyytää taidemaalarimiestään Einar Wegeneriä (Eddie Redmayne) toiminaan hänen naismallinsa sijaisena. Einar viihtyy naisten vaatteissa ja naisen roolissa. Gerdan maalaamien muotokuvien suosio saa hänet maalaamaan lisää tauluja ja Einar pitää naismallina olemisesta. Pikkuhiljaa Einar tunnustaa itselleen ja vaimolleen haluavansa elää naisena nimellä Lili Elbe. Lopulta Lili Elbestä tulee ensimmäinen leikkauksella miehestä naiseksi sukupuolensa korjannut ihminen. Gerda tukee häntä, vaikka heidän avioliittonsa kärsii kun Lili käy läpi suuren muutoksen. Lilin lapsuudenystävä Hans Axgil (Matthias Schoenaerts) ilmaantuu parin elämään ja hänen ja avioparin välille syntyy mutkikas kolmiodraama.


title: Arbogast & Bastian

text: Arbogast & Bastian (myös A&B Meats) oli vuonna 1887 perustettu teurastus- ja lihanpakkauslaitos Allentownissa, Pennsylvaniassa Yhdysvalloissa. Yritys oli aikoinaan Yhdysvaltain johtava sikateurastamo, joka pystyi käsittelemään suurimman osan Pensylvanian vuosittaisesta 850 000 teurassikamäärästä. Menestyksekkäimpänä kautenaan Arbogast & Bastian teurasti noin 4 000 sikaa päivässä.


title: Arbogast & Bastian

text: Yritys meni konkurssiin vuonna 1985.


title: IAM Cycling

text: IAM Cycling oli sveitsiläinen maantiepyöräilytalli. Tallin johtajana toimi entinen kilpapyöräilijä Serge Beucherie. Talli perustettiin tammikuussa 2013 ja se lopetti toimintansa kauden 2016 jälkeen.


title: Reyare Thomas

text: Reyare Thomas (s. 23. marraskuuta 1987) on trinidadtobagolainen pikajuoksija


title: Reyare Thomas

text: Thomas juoksi Pekingin MM-kilpailuissa 2015 kolmannen osuuden pronssia saaneessa Trinidad-Tobagon 4 × 100 metrin viestijoukkueessa. Samojen kisojen 200 metrin juoksussa hän karsiutui välierissä. Viestijuoksun MM-kilpailuissa hän sai pronssia 4 × 100 metrin viestissä 2014. Pan-Amerikan kisoissa 2015 hän oli 200 metrillä seitsemäs.


title: Matalan tulotason maat

text: Matalan tulotason maat tai alhaisen tulotason maat (yksikössä , LIC; myös ) on Maailmanpankin määrittelemä köyhien maiden luokka. Määrittely perustuu Maailmanpankin Atlas-menetelmällä laskettuun bruttokansantuloon (BKTL, engl. GNI). Maaluokan BKTL-rajat ja luokitusehdon täyttävien maiden luettelo tarkistetaan vuosittain heinäkuussa. Maailmanpankin maaluokittelua käytetään pohjana esimerkiksi kehitysapua ja lainoja myönnettäessä sekä eräänä perusteena kansainvälisen kaupan tullietuuskohtelussa.


title: Matalan tulotason maat

text: Vuoden 2016 tilastojen perusteella määritetty LIC-maiden bruttokansantulon yläraja henkeä kohden oli 1 005 Yhdysvaltain dollaria vuodessa (vuoden 2014 tiedoista laskettu raja oli 1 045 USD ja 2015 raja oli 1 025; raja on laskenut, sillä maailmanlaajuinen bruttokansantulo on hieman laskenut vuosina 2014–2016). Tämän raja-arvon alapuolella oli Maailmanpankin tilastojen mukaan 31 kansantaloutta. Vuonna 2016 matalan tulotason maissa oli yhteensä 659,3 miljoonaa ihmistä (vuonna 2014 yht. 613,2 milj.). Yhteenlaskettu bruttokansantuote (BKT, vallitsevin hinnoin) oli 405,5 miljardia dollaria (2014: 397,4 mrd. USD) ja keskimääräinen bruttokansantulo henkeä kohden oli 611,8 dollaria vuodessa (2014: 628,8 USD/vuosi/hlö).


title: Matalan tulotason maat

text: Saman BKTL-arvon (Atlas) perusteella määritellään myös matalan tulotason maita enemmän ansaitsevia kansantalouksia. Näitä ovat keskitulotason maat (MIC, vuonna 2016 rajana 1 006–12 235 USD per capita) ja korkean tulotason maat (vähintään 12 236 USD per capita). Merkitykseltään suuri keskituloisten maiden ryhmä jaetaan usein alemman ja ylemmän keskitulotason maihin (LMIC: 1 006–3 955 USD ja UMIC 3 956–12 235 USD per capita).


title: Matalan tulotason maat

text: Maalista pohjautuu Maailmanpankin tilastoluihin vuodelta 2016 (vertailuna 2014 ja 2015). Listalle kuuluu 31 maata. Vuoden 2015 tietojen mukaan lasketun raja-arvon yläpuolelle (keskitulotason maihin) nousi Kambodža ja vastaavasti listalle palasi edellisvuonna niukasti keskitulotason maaksi luokiteltu Senegal.


title: Pappilanjoki (Hämeenkyrö)

text: Pappilanjoki on noin 8 kilometrin mittainen joki Hämeenkyrössä. Se laskee Kyrösjärvestä Kirkkojärveen, joka osa laajaa Kirkkojärvi-Mahnalanselkää. Joen yläjuoksulla sijaitsee padottu Kyröskoski, jossa on suuri putouskorkeus. Jokea on säännöstelty nykyisellä tavalla vuodesta 1998 alkaen.


title: Pappilanjoki (Hämeenkyrö)

text: Joen vedenlaatu oli huono vuonna 2003, mutta sittemmin se on parantunut. Ongelmat johtuivat voimakkaasta säännöstelystä ja jätevesistä. Nykyisen vesiluvan mukaan jokeen tulee laskea vettä vähintään 2 kuutiometriä sekunnissa.


title: Pappilanjoki (Hämeenkyrö)

text: Pappilanjoen aikaisempi nimitys on ollut myös Kyrösjoki.


title: Köyhänoja

text: Köyhänoja on puro, joka laskee Jyväskylän Köhniönjärvestä Jyväsjärveen. Se virtaa 2-3 m leveänä rehevässä lehtokorpimaisemassa. Yläjuoksulla Köhniöllä Köyhänojan luonnontilaa on muuttanut vain rautatien ja tien, nykyisen Mäyränpolku-nimisen kevyen liikenteen väylän rakentaminen sen yli. Alempana Köyhänojassa on Korkeakoski, joka poistuu Länsi-Päijänteentien alta.


title: Black .44

text: Black .44 on suomalainen vuonna 2011 perustettu stoner metallia soittava yhtye.


title: Black .44

text: Black .44:n ensimmäinen albumi No Blanks julkaistiin 28. elokuuta 2015 Inverse recordsin toimesta, ja se nousi julkaisuviikolla Suomen virallisen albumilistan sijalle 19.


title: Black .44

text: "No Blanks" sijoittui julkaisuviikolla myös Rumban albumilistalla sijalle neljä ja on saanut hyvän vastaanoton eri metallimusiikin medioissa.


title: Black .44

text: Ensimmäinen single "No Blanks" -albumilta julkaistiin 24. heinäkuuta 2015, singlekappale on nimeltään "The Outlaw".


title: No Blanks

text: No Blanks on suomalaisen stoner metal -yhtye Black .44:n esikoisalbumi. Se julkaistiin 28. elokuuta 2015 levymerkillä Inverse Records. Albumi nousi julkaisuviikolla Suomen virallisen albumilistan sijalle 19. Se sijoittui myös julkaisuviikolla Rumban albumilistalla sijalle 4.


title: John A. Osbornen lentoasema

text: John A. Osbornen lentoasema (, vuoteen 2008 asti Gerald’sin lentoasema) on Montserratin saaren ainoa lentoasema. Se sijaitsee lähellä Gerald’sin kylää saaren pohjoisosassa.


title: John A. Osbornen lentoasema

text: Lentoasema avattiin 11. huhtikuuta 2005. Sitä ennen saarelle pääsi lentokoneella viimeksi vuonna 1997, jolloin saaren aiempi W. H. Bramblen lentoasema tuhoutui Soufrière Hills -tulivuoren purkautuessa.


title: John A. Osbornen lentoasema

text: Lentoasema nimettiin vuonna 2008 uudelleen saaren pitkäaikaisen pääministerin, John Osbournen mukaan.


title: John A. Osbornen lentoasema

text: FlyMontserratin pääkonttori on John A. Osbornen lentoasemalla.


title: Pappilanjoki

text: Pappilanjoki -nimisiä jokia ovat:


title: Bayer (täsmennyssivu)

text: Bayer voi tarkoittaa ainakin seuraavia:


title: Saint Helenan lentoasema

text: Saint Helenan lentoasema (; ) on Britannialle kuuluvalla Saint Helenan saarella Etelä-Atlantilla sijaitseva lentoasema. Lentoaseman rakennustyöt alkoivat vuonna 2012, ja lentoasema oli määrä avata liikenteelle toukokuussa 2016.


title: Saint Helenan lentoasema

text: Lentoaseman kiitotie on vain 1 950 metriä pitkä, joten saarelle ei voi lentää suoraan Euroopasta.


title: Saint Helenan lentoasema

text: Saarella ei aiemmin ole ollut lentoasemaa lainkaan, vaan sinne on voinut matkustaa vain laivalla. Lentoaseman rakentamisen aloittaminen siirtyi useita kertoja, mutta rakentaminen aloitettiin vuonna 2012. Säännöllinen laivayhteys saarelle aiotaan lopettaa, kun/jos lentoasema avataan liikenteelle. Lentoaseman rakennuskustannukset olivat 200 miljoonaa Englannin puntaa. Sen rakensi eteläafrikkalainen Basil Read -yhtiö ja rahoitti Yhdistyneen kuningaskunnan hallitus. Rakentamisen vaikeutta kuvaa se, että kiitotien kohdalla oleva sata metriä syvä rotko piti täyttää maa-aineksella.


title: Saint Helenan lentoasema

text: Lentokentän tuuliolosuhteet ovat ilmenneet odotettua haastavammiksi, minkä takia kentälle on vaikeaa laskeutua. Säännöllisen lentoliikenteen alkaminen saarelle onkin siirtynyt.


title: Natriumtriasetoksiboorihydridi

text: Natriumtriasetoksiboorihydridi eli STAB (NaCHBO) on natrium- ja triasetoksiboorihydridi-ionien muodostama epäorgaaninen ioniyhdiste. Yhdistettä käytetään orgaanisen kemian synteeseissä mietona ja selektiivisenä pelkistimenä.


title: Natriumtriasetoksiboorihydridi

text: Huoneenlämpötilassa natriumtriasetoksiboorihydridi on valkoista kiteistä ainetta. Yhdiste reagoi voimakkaasti veden ja muiden proottisten liuottimien kanssa vapauttaen vetyä. Aine liukenee dikloorimetaaniin, dioksaaniin, tetrahydrofuraaniin, bentseeniin ja tolueeniin. Natriumtriasetoksiboorihydridi on natriumboorihydridiin verrattuna heikompi pelkistin. Tämä johtuu elektroneja puoleensavetävistä asetoksiryhmistä. Yhdiste kykenee pelkistämään aldehydit alkoholeiksi, imiinit amiineiksi ja eräitä muita funktionaalisia ryhmiä, mutta ei ketoneja alkoholeiksi.


title: Natriumtriasetoksiboorihydridi

text: Natriumtriasetoksiboorihydridiä valistetaan natriumboorihydridin ja etikkahapon välisellä reaktiolla. Etikkahappoa käytetään kolme kertaa natriumboorihydridiä vastaava ainemäärä. Reaktio voidaan suorittaa myös niin kutsutusti "in situ" reaktio-olosuhteissa.


title: Natriumtriasetoksiboorihydridi

text: Natriumtriasetoksiboorihydridiä käytetään orgaanisissa synteeseissä mietona ja selektiivisenä pelkistimenä. Se kykenee muun muassa pelkistämään aldehydit, mutta mikäli samassa molekyylissä on myös ketoniryhmä, ei ketoniryhmä pelkisty. Yleisesti yhdistettä käytetään pelkistävissä aminoinneissa pelkistämään välituotteena muodostuva imiinia amiiniksi. Muita käyttökohteita ovat hydroboraatio ja eräiden heterosyklisten yhdisteiden pelkistäminen. Yhdistettä käytettäessä reaktiolämpötila ei saisi nousta yli 50 °C, koska tällöin yhdiste alkaa hajota merkittävissä määrin.


title: Visit South Coast Finland

text: Visit South Coast Finland on Länsi-Uudenmaan matkailuyritysten ja kuntien yhteinen matkailubrändi. Yhteismarkkinointia ja brändiä hallinnoi alueen matkailuyritysten omistama Länsi-Uudenmaan Lumo matkailu Oy.


title: Visit South Coast Finland

text: Länsi-Uudenmaan matkailualueelle kuuluvat Lohja, Siuntio, Hanko, Inkoo ja Raasepori. Kunnat muodostavat yhdessä Suomen eteläisimmän matkailualueen. Alue on matkailutarjonnaltaan erittäin monipuolinen. Erityisesti rikas kulttuurihistoria tekee alueesta kiinnostavan. Suomen teollisuus on syntynyt alueella ja tästä ovat todisteena esimerkiksi lukuisat ruukit, joista tunnetuimpia ovat Fiskars, Billnäs ja Mustio. Myös Tytyrin kaivos on tästä elävä esimerkki - yhä toiminnassa olevaan kaivokseen pääsee 100 metrin syvyyteen vierailulle. Entisaikojen vauraus näkyy myös lukuisissa kartanoissa ja isoissa maatiloissa.


title: Visit South Coast Finland

text: Myös alueen luonto on poikkeuksellinen. Erityisesti vesistöt muodostavat monimuotoisen kokonaisuuden. Tammisaaren saariston kansallispuisto sekä Etelä-Suomen suurin järvi, Lohjanjärvi, sekä Mustion ja Siuntion joet ovat tästä esimerkkejä. Puhumattakaan Hangon kuuluisista hiekkarannoista.


title: Visit South Coast Finland

text: Hyvinvointipalveluja on alueella runsaasti. Kylpylähotelli Päiväkumpu ja Siuntion Kylpylä löytyvät Länsi-Uudeltamaalta. Hyvinvointiin liittyvät myös urheilu- ja liikuntakeskukset Kisakallio ja Kisakeskus. Luonto ja hiljaisuus luovat oivalliset puitteet hyvinvoinnin lisäämiseen. Esimerkiksi Karnaisten korpi tai Fiskarsin laajat metsäalueet ovat eteläisen Suomen luontoa parhaimmillaan.


title: Visit South Coast Finland

text: Alueen sijainti Helsingin ja Turun välissä tekee sen erittäin helposti saavutettavaksi. Ajomatka Helsingistä on vain yksi tunti.


title: RN Sirena (1859)

text: RN Sirena () oli Italian kuninkaalliseen laivastoon yhteysalua ().


title: RN Sirena (1859)

text: Alus tilattiin Castellammare di Stabiasta Regio Cantiere di Castellammare di Stabialta. Alus laskettiin vesille 1859 ja se liitettiin laivastoon 1861.


title: RN Sirena (1859)

text: Alus luokiteltiin 1863 2. luokan avisoksi ja edelleen 1877 3. luokan apualukseksi. Vuodesta 1873 alkaen aluksen aseistuksena oli kaksi 80 millimetrin tykkiä ja sille lisättiin 1875 kaksi 75 millimetrin tykkiä sekä konekivääri. Alus poistettiin palveluksesta 1884, jonka jälkeen siitä tehtiin kelluva ammusvarasto ja edelleen proomu "GM8".


title: RN Garigliano (1854)

text: RN Garigliano () oli Italian kuninkaalliseen laivastoon yhteysalua ().


title: RN Garigliano (1854)

text: Bourbonien laivasto tilasi aluksen Castellammare di Stabiasta Regio Cantiere di Castellammare di Stabialta nimellä "Principessa Clotilde". Sen köli laskettiin 1850 ja alus laskettiin vesille 1854. Alus liitettiin laivastoon 1861. Koululaivana palvelut alus nimettiin myöhemmin "Maria Teresaksi".


title: RN Garigliano (1854)

text: Alus luokiteltiin 1863 2. luokan avisoksi ja edelleen 1877 3. luokan alukseksi. Vuodesta 1875 alkaen aluksen aseistuksena oli kaksi 75 millimetrin tykkiä ja kaksi konekivääriä. Alus poistettiin palveluksesta 1883.


title: Hughan Gray

text: Hughan Edwards Gray (s. 25. maaliskuuta 1987) on jamaikalainen jalkapalloilija, joka edustaa Veikkausliigassa pelaavaa Vaasan Palloseuraa. Pelipaikaltaan Gray on oikea laitapuolustaja. Hän kuuluu myös Jamaikan jalkapallomaajoukkueeseen.


title: Hughan Gray

text: Gray aloitti uransa kotimaansa pääsarjan Sporting Central Academyssä, jossa hän pelasi vuodet 2008-2012. Vuonna 2012 hän siirtyi saman sarjan Waterhouse FC:hen, edustaen seuraa vuodet 2012-2015 ja tehden pelaamissaan otteluissa 15 maalia. Waterhousen kanssa Gray pelasi myös CONCACAF Champions Leagueta.


title: Hughan Gray

text: Elokuussa 2015 Gray siirtyi Suomen Veikkausliigassa pelaavaan Vaasan Palloseuraan.


title: Hughan Gray

text: Gray debytoi Jamaikan jalkapallomaajoukkueessa maaliskuussa 2014 ystävyysottelussa Barbadosia vastaan. Hän kuului joukkueeseen kesän 2015 Copa Américassa pääsemättä kertaakaan kentälle.


title: Andre Clennon

text: Andre Clennon (s. 15. elokuuta 1989 Portmore) on jamaikalainen jalkapalloilija, joka edustaa Veikkausliigassa pelaavaa Vaasan Palloseuraa lainalla kotimaansa pääsarjan Arnett Gardens FC:stä. Pelipaikaltaan Clennon on hyökkääjä. Hän kuuluu myös Jamaikan jalkapallomaajoukkueeseen.


title: Andre Clennon

text: Clennon aloitti uransa Waterhouse FC:ssä, jota hän edusti vuodet 2009-2012. Vuonna 2012 hän siirtyi Vietnamin toiseksi korkeimman sarjatason Lam Dong FC:hen, jossa hän viihtyi vain muutaman kuukauden, ennen kuin palasi takaisin Waterhouseen. Clennonin toinen visiitti seurassa kesti vuodet 2012-2013 ja tuotti viisi maalia 27 ottelussa sekä Jamaikan cupin voiton. Vuonna 2013 Clennon siirtyi toiseen jamaikalaisseuraan, Arnett Gardens FC:hen. Hän voitti seuran paidassa kaudella 2014-2015 Jamaikan mestaruuden.


title: Andre Clennon

text: Syyskuussa 2015 Clennon siirtyi Suomen Veikkausliigan Vaasan Palloseuraan loppukauden kattavalla lainasopimuksella.


title: Andre Clennon

text: Clennon debytoi Jamaikan jalkapallomaajoukkueessa maaliskuussa 2011 ystävyysottelussa El Salvadoria vastaan. Hän kuului joukkueeseen Gold Cupissa 2015, jossa hän pelasi yhdessä ottelussa Jamaikan saavuttaessa hopeaa.


title: Andre Clennon

text: Waterhouse FC


title: Andre Clennon

text: Arnett Gardens FC


title: Andre Clennon

text: Jamaika


title: Sebastian Klinga

text: Sebastian Klinga (s. 26. huhtikuuta 1992 Lahti) on suomalainen uransa lopettanut mäkihyppääjä, joka edusti Lahden Hiihtoseuraa. Hänen henkilökohtaisena valmentajanaan toimi Kimmo Kykkänen.


title: Sebastian Klinga

text: Klinga debytoi mäkihypyn maailmancupissa marraskuussa 2013 Kuusamossa sijoittuen sijalle 47. Tuo on myös hänen uransa paras maailmancupsijoitus. Continental Cupssa Klinga on ollut parhaimmillaan kahdeksas joulukuussa 2014 Engelbergissä.


title: Sebastian Klinga

text: Klinga lopetti uransa mäkihyppääjänä vuonna 2016.


title: Sebastian Klinga

text: Klinga on osallistunut yksiin nuorten MM-kilpailuihin. Aikuisten tasolla hän teki arvokilpailudebyyttinsä lentomäen MM-kilpailuissa Kulmissa 2016, joissa hän karsiutui henkilökohtaisesta kilpailusta ja oli mukana Suomen seitsemänneksi sijoittuneessa joukkueessa.


title: Jasmine Todd

text: Jasmine Todd (s. 23. joulukuuta 1993 San Diego, Kalifornia) on yhdysvaltalainen pikajuoksija ja pituushyppääjä. Pikajuoksussa Todd kilpailee 100 ja 200 metrin juoksussa. Hän on 165 senttimetriä pitkä.


title: Jasmine Todd

text: Todd oli mukana 100 metrillä ja pituushypyssä vuoden 2015 MM-kilpailuissa, jääden 100 metrillä semifinaaliin ajalla 11,21 ja pituushypyssä karsintaan tuloksella 652. Samoissa kisoissa hän ankkuroi Yhdysvalloille hopeaa pikaviestistä.


title: Sonni Nattestad

text: Sonni Ragnar Nattestad (s. 5. elokuuta 1994 Miðvágur) on haitilaisia sukujuuria omaava färsaarelainen jalkapalloilija, joka on tällä hetkellä vapaa pelaaja. Pelipaikaltaan vasenjalkainen Nattestad on keskuspuolustaja. Hän kuuluu Färsaarten jalkapallomaajoukkueeseen.


title: Sonni Nattestad

text: Nattestad aloitti uransa kotikaupunkinsa MB Miðvágurissa, jossa hän pelasi vuonna 2010. Vuodet 2011–2012 hän pelasi Färsaarten 1. Deildin 07 Vesturissa, jossa hän voitti sarjan mestaruuden kaudella 2012. Tammikuussa 2013 Nattestad siirtyi Tanskan Superliigan FC Midtjyllandiin, jossa vietetyn jakson aikana hän pelasi vain neljä peliä. Suurimman osan Midtjylland-ajasta Nattestad vietti lainalla Tanskan 1. divisioonan AC Horsensissa ja Vejle Boldklubissa. Nattestadin Midtjylland-sopimus purettiin elokuussa 2015.


title: Sonni Nattestad

text: Nattestad on edustanut Färsaaria alle 19- ja alle 21-vuotiaissa. Färsaarten jalkapallomaajoukkueessa hän debytoi marraskuussa 2013 ystävyysottelussa Maltaa vastaan.


title: Sonni Nattestad

text: 07 Vestur


title: Gabbiano-luokka

text: Gabbiano-luokka oli Italian laivaston suunnitellun kuudenkymmenen aluksen muodostama korvettiluokka, jonka aluksista valmistui 49. Alukset oli suunniteltu erityisesti sukellusveneidentorjuntaan ja saattuetehtäviin. Niiden valmistus alkoi vuoden 1941 lopulla ja 28 valmistui ennen Italian antautumista liittoutuneille 9. syyskuuta 1943. Loput jäivät saksalaisille, joiden käyttäminä alukset taistelivat liittoutuneita vastaan sodan loppuun. Sodan jälkeen Italian laivastolla oli kahdeksantoista alusta ja vuosikymmenen loppuun mennessä valmistui vielä viisi.


title: Gabbiano-luokka

text: Italian liittyessä toiseen maailmansotaan kesäkuussa 1940 laivastolla oli ainoastaan muutama varsinaisesti saattuetehtäviin suunniteltu alus. Nämä olivat neljä Orsa-luokan saattuehävittäjää ja sukellusveneidentorjuntaan suunniteltu "RN Albatros". Italialla oli käytettävissään ainoastaan kaksi vesikuuntelulaitetta (), joista toinen oli "Albatrosilla" ja toinen asennettuna vanhaan miinalaivaan, joka oli sijoitettuna vesikuunteluoperaattoreiden koulutuskeskukseen La Speziaan. Saattueiden suojaksi valmistettiin kuusitoista Ciclone-luokan alusta, joista ensimmäisen valmistus alkoi huhtikuussa 1941.


title: Gabbiano-luokka

text: Sukellusveneidentorjuntakoulu (Antisom) perustettiin 1. elokuuta 1941 ensimmäisenä johtajanaan kontra-amiraali Da Zara. Koulu teki esityksen 60 sukellusveneentorjunta-aluksen ja korvetin hankinnasta. Esitystä täydensi Saksasta hankittavien kaikuluotainten asentaminen palveluksessa oleviin aluksiin. Fean suunnittelema 670 tonnin korvettiluokka () tilattiin telakoilta ilman muutoksia.


title: Gabbiano-luokka

text: Propulsiojärjestelmä suunniteltiin siten, että alus kykenisi etsimään väijyviä sukellusveneitä ilman koneiston aiheuttamaa melua ja värinää. Risteilymoottoreiksi asennettiin kaksi seitsemän sylinteristä Fiat M 407 -dieselmoottoria ja hiljaista ajoa varten kaksi sähkömoottoria. Dieselmoottorit, joista kumpikin tuotti 1 750 italialaista hevosvoimaa (1 725 shp, 430 r/min) asennettiin keskilaivaan vesitiiviiseen osastoon. Pakokaasut virtasivat vaimentimen läpi. Koneet käynnistettiin paineilmalla, mikä mahdollisti liikkeelle lähdön viidessätoista minuutissa. Aluksen kaksoispohjan sisään valmistetuissa neljässätoista säiliössä oli 70 tonnia polttoainetta.


title: Gabbiano-luokka

text: Sähkömoottorit oli sijoitettu generaattoriasemalle pääkonehuoneen taakse ja ne kyettiin kytkemään akseleihin, kunhan dieselit olivat vapaalla. Kuusikymmentä sarjaan asennettua akkua mahdollistivat jopa kuuden tunnin käytön seitsemän solmun nopeudella. Kumpikin sähkömoottori tuotti 75 hevosvoimaa (140 r/min). Kaksi kolmilapaista potkuria olivat halkaisijaltaan 1,8 metriä.


title: Gabbiano-luokka

text: Aluksille asennettiin etukannelle pääaseeksi 100 millimetrin 47 pituuskaliiperin OTO tyyppi 1937 DP -tykki, jonka asennuksena oli kilpi. Tykkiin oli 200 kranaattia ja 60 valaisuammusta, jotka siirrettiin ammushissillä ruumasta tykille. Hissi kykeni toimittamaan seitsemän laukausta minuutissa.


title: Gabbiano-luokka

text: Ilmatorjunta-aseina oli kolme 20 millimetrin 70 pituuskaliiperin Scotti IF 1939 tai Scotti OM type 1941 tykkiä yksiputkisina asennuksina. Näistä yksi oli 100 millimetrin tykin takan ja kaksi muuta komentosillan sivuilla. Tykki oli ilmajäähdytteinen ja siihen ei oltu kytketty tulenjohtolaitteita. Lisäksi aluksilla oli neljä 20 millimetrin 65 pituuskaliiperin Breda type 1935 tykkiä kaksiputkisina asennuksina, jotka oli asennettu keskilaivan rakenteiden katoille savuhormin taakse. Aluksen varastoissa oli 18 800 20 millimetrin kranaattia, jotka siirrettiin miesvoimin tykeille.


title: Gabbiano-luokka

text: Sukellusveneidentorjuntaan aluksilla oli kahdeksan syvyyspomminheitintä, jotka oli asennettu neljä kummallekin kyljelle pääkannelle keskilaivasta perään. Niillä kyettiin heittämään 150 kg:n saksalainen G tyypin tai vastaava italialainen M tyypin syvyyspommi. Lisäksi aluksilla oli kaksi Gatteschi tyypin syvyyspommikiskoa. Kaikkiaan aluksella oli 86 syvyyspommia, joista 64 sijoitettuna upseerimessin taakse sijoitetussa varastossa.


title: Eliittikisat 2014

text: Eliittikisat järjestettiin vuonna 2014 viidellä paikkakunnalla: Lahdessa, Kuortaneella, Lapinlahdella, Joensuussa ja Tampereella.


title: Eliittikisat 2014

text: Lahden eliittikisat järjestettiin 15. kesäkuuta 2014. Miesten ja naisten seiväshyppy hypättiin jo 14. kesäkuuta Lahden satamassa.


title: Eliittikisat 2014

text:
Miehet
Naiset


title: Eliittikisat 2014

text: Kuortaneen eliittikisat järjestettiin 13. heinäkuuta 2014.


title: Eliittikisat 2014

text: Lapinlahden eliittikisat järjestettiin 20. heinäkuuta 2014.


title: Eliittikisat 2014

text: Joensuun eliittikisat järjestettiin 24. heinäkuuta 2014.


title: Eliittikisat 2014

text: Tampereen eliittikisat järjestettiin 24. elokuuta 2014. Miesten kuulantyöntö kilpailtiin jo 23. elokuuta Tampereen Keskustorilla.


title: Ripa

text: Ripa voi tarkoittaa ainakin seuraavia:


title: Hua Wilfried Koffi

text: Hua Wilfried Serge Koffi (s. 12. lokakuuta 1987) on norsunluurannikkolainen pikajuoksija, joka kilpailee 100 ja 200 metrillä.


title: Hua Wilfried Koffi

text: Koffi karsiutui Rio de Janeiron olympialaisissa 2016 sekä 100 että 200 metrin alkuerissä. Hän on osallistunut kolmiin maailmanmestaruuskilpailuihin, päästen neljällä yrityksellä kerran välieriin, 200 metrillä Lontoossa 2017.


title: Hua Wilfried Koffi

text: Yleisurheilun Afrikan-mestaruuskilpailuissa 2014 hän voitti mestaruuden sekä 100 metrillä että 200 metrillä. Kahta vuotta aikaisemmin Porto-Novossa hän oli 100 metrillä pronssilla. Durbanissa 2016 hän sai hopeaa pikaviestissä. Afrikan kisoissa 2015 hän saavutti kultaa 200 metrillä ja 4 × 100 metrin viestissä sekä pronssia 100 metrillä. Kesäuniversiadeissa 2015 hän voitti 200 metriä ja oli kaksi vuotta aikaisemmin Kazanissa 100 metrillä kolmas.


title: Titu Maiorescu

text: Titu Liviu Maiorescu (27. helmikuuta 1840 Craiova, Valakia – 1. heinäkuuta 1917 Bukarest) oli romanialainen poliitikko ja kulttuurivaikuttaja. Hän kuului konservatiivipuolueeseen ja toimi vuosina 1912–1913 Romanian pääministerinä.


title: Titu Maiorescu

text: Maiorescu opiskeli Wienissä, Berliinissä ja Pariisissa. Hän toimi vuodesta 1862 filosofian professorina Iașin yliopistossa. Hän oli yksi kirjailijaseura Junimean perustajista ja kuului Romanian kirjallisuuden uuden suuntauksen johtaviin henkilöihin. Toimiessaan vuosina 1874–1876 ja 1888–1889 Romanian opetusministerinä Maiorescu kehitti maan koululaitosta. Hänet valittiin myös Romanian parlamenttiin ja nimitettiin vuonna 1884 logiikan ja nykyfilosofian historian professoriksi Bukarestin yliopistoon. Hän julkaisi teoksia muun muassa romanialaisesta runoudesta, filosofiasta ja politiikasta.


title: Titu Maiorescu

text: Maiorescu oli 1911–1912 ulkoministerinä Petre Carpin hallituksessa. Hän tuli myös Carpin seuraajana pääministeriksi huhtikuussa 1912. Maiorescun pääministerikaudelle osuivat Balkanin sodat. Romania pysyi puolueettomana ensimmäisessä Balkanin sodassa, mutta osallistui Bulgarian vastaiseen koalitioon toisessa sodassa. Sodan jälkeen Maiorescu isännöi Bukarestin rauhankonferenssia elokuussa 1913. Hän joutui eroamaan pääministerin paikalta vuoden 1913 lopussa riitaannuttuaan liittolaisensa Take Ionescun kanssa. Ensimmäisen maailmansodan aikana Maiorescu kannatti Romanian puolueettomuutta.


title: Nauha

text: Nauha on tekstiilituote, joka on litteä ja enintään 20 cm leveä. Se on kudottu tai punottu tai myös voitu liimata tekstiilimateriaalista. Nauhoja käytetään tukemiseen ja kiinnitykseen, ja myös koristeina vaatetuksessa ja sisustuksessa sekä monenlaisessa muussa käytössä. Ne ovat vanhimpia kutomalla valmistettavia tuotteita.. Erikoiskäyttöön tarkoitettuja nauhoja ovat muun muassa vaatetuksessa käytettävät sukkanauha, hiusnauha ja kengännauhat, mittavälineenä käytettävä mittanauha ja kirjoituskoneiden mustenauha.


title: Barbu Catargiu

text: Barbu Catargiu (26. lokakuuta 1807 Valakia – 20. kesäkuuta 1862 Bukarest) oli ensimmäinen Romanian pääministeri vuonna 1862. Hänet salamurhattiin.


title: Barbu Catargiu

text: Catargiu opiskeli nuoruudessaan yhdeksän vuoden ajan Pariisissa. Hän kuului Valakian "Obştească"-kansankokoukseen, mutta pakeni maasta vuoden 1848 vallankumouksen aikana. Palattuaan hänestä tuli konservatiivinen poliittinen vaikuttaja, joka puolusti pajarien oikeuksia. Alexandru Ioan Cuzan tultua Romanian ensimmäiseksi ruhtinaaksi Catargiu toimi vuodesta 1859 maan valtiovarainministerinä, kunnes hänet nimitettiin 15. helmikuuta 1862 ensimmäiseksi pääministeriksi. Pääministerinä Catargiu puolusti maaorjuuden säilyttämistä, rajoitti paino- ja kokoontumisvapautta ja määräsi sotilaat estämään väkijoukoilta vuoden 1848 vallankumouksen muiston juhlimisen Blajin "Câmpia Libertății" -kentällä, mikä herätti vihaa häntä kohtaan. Hän määräsi myös aloittamaan Moldavian ja Valakian yhdistävän rautatien rakentamisen. Tuntemattomaksi jäänyt sala-ampuja ampui Catargiun tämän hevosvaunuihin 20. kesäkuuta 1862 Bukarestin tuomiokirkon edessä.


title: Tyler Varga

text: John Tyler Varga (s. 24. syyskuuta 1993 Tukholma, Ruotsi) on kanadalais-suomalainen entinen amerikkalaisen jalkapallon pelaaja. Keskushyökkääjänä pelannut Varga edusti NFL-seura Indianapolis Coltsia. Hän on 180 senttimetriä pitkä ja painaa 101 kilogrammaa.


title: Tyler Varga

text: Varga edusti yliopistotasolla Länsi-Ontarion yliopiston joukkuetta vuonna 2011 ja Yalen yliopiston Bulldogs-joukkuetta vuosina 2012-2014. Hänet valittiin kahdesti Ivy Leaguen tähdistöön ja vuonna 2014 hän voitti Bushnell Cupin Bulldogsin kanssa. Vuonna 2015 Vargaa ei varattu NFL:ään, mutta hän teki vapaa pelaaja -sopimuksen Indianapolis Coltsin kanssa. Varga pelasi kolme peliä NFL:ssä ja teki historiaa ollessaan ensimmäinen suomalainen NFL-pelaaja joka on pelannut NFL:n runkosarjassa.


title: Tyler Varga

text: Ruotsissa syntyneen Vargan äiti on suomalainen. Kanadalaisen isän sukujuuret ovat Kroatiassa. Suomen Amerikkalaisen Jalkapallon Liitto yritti houkutella Vargaa pelaamaan vuoden 2014 EM-kilpailuihin Suomen paidassa, mutta Yale Bulldogs kielsi tämän.


title: Tyler Varga

text: Kaudella 2015 Varga sai aivotärähdyksen ja kieltäytyi ottamasta sivuoireita sisältävää lääkettä, joten hänet siirrettiin epäaktiivisena loukkaantuneiden listalle. Heinäkuussa 2016 Varga ilmoitti lopettavansa uransa, viitaten terveyssyihin.


title: Raimo Nenonen

text: Raimo Olavi Nenonen (22. kesäkuuta 1936 Antrea – 2. maaliskuuta 1990 Helsinki) oli suomalainen varatuomari ja virkamies, joka oli 1983–1990 valtion työmarkkinajohtaja. Hän työskenteli valtiovarainministeriön palkkaosaston osastopäällikkönä ja siinä tehtävässä neuvotteli työnantajan edustajana työehtosopimusneuvotteluissa ja oli siten valtion työmarkkinajohtaja.


title: Raimo Nenonen

text: Nenonen aloitti uransa poliisikonstaapelina vuonna 1959, suoritti lainopin kandidaatin tutkinnon 1961 ja sai varatuomarin arvon 1964. Hän työskenteli sen jälkeen useissa valtion virastoissa ja ministeriöissä, viimeksi valtiovarainministeriössä. Nenonen sai julkisuutta vuoden 1986 virkamieslakon aikana, jolloin hän paheksui lakon ulottamista tasavallan presidentin kansliaan ja ulkoministeriöön. Viimeisinä työvuosinaan hän sairasteli paljon.


title: Mustique

text: Mustique [mʌˈstiːk] on yksityisomistuksessa oleva Pohjois-Grenadiinien saariryhmään kuuluva saari Saint Vincent ja Grenadiinien saarivaltiossa Karibianmerellä. Sen pinta-ala on 5,7 neliökilometriä, ja se sijaitsee valtion pääsaaresta Saint Vincentistä suoraan etelään. Saari on tunnettu etenkin Britannian kuningasperheen jäsenten ja muiden rikkaiden kuuluisuuksien aurinkolomapaikkana.


title: Mustique

text: Vuonna 1958 brittiläinen lordi Glenconner eli Colin Tennant osti koko Mustiquen saaren 45 tuhannella puunnalla ja alkoi kehittää siitä aluksi puuvillaplantaasia, mutta hanke epäonnistui. Vuonna 1960 Tennant antoi 40 000 neliömetrin maapalstan saaresta häälahjaksi hyvälle ystävälleen prinsessa Margaretille ja tämän tuoreelle aviomiehelle, valokuvaaja Antony Armstrong-Jonesille. He rakennuttivat saarelle loma-asunnon nimeltä "Les Jolies Eaux", mikä lisäsi kansainvälistä kiinnostusta Mustiqueen. Niinpä Colin Tennant päätti rakentaa saaresta kansainvälisten seurapiirien ja median jahtaamien rikkaiden ja kuuluisien henkilöiden hyvin suojatun lomapaikan. Tätä varten hän perusti 1968 yhtiön, joka omistaa koko saaren ja vastaa sen kiinteistökehityksestä.


title: Mustique

text: Saaren pääsuunnittelijoina toimivat ruotsalainen arkkitehti Arne Hasselqvist ja brittiläinen teatterilavastaja Oliver Messel, joka oli luonut mainetta näyttävien loma-asuntojen suunnittelusta rikkaille lomailijoille läheisellä Barbadoksen saarella. Saarelle muodostettiin 120 loma-asuntotonttia, joiden ostaja tuli samalla saaren kehitysyhtiön The Mustique Companyn osakkaaksi. Tontin omistajiksi ilmaantui kansainvälisiä kuninkaallisia, muotoilijoita, taiteilijoita ja rocktähtiä, jotka kiinnostuivat mahdollisuudesta omaan eksklusiiviseen ”piilopaikkaan”. Saaren keskukseksi vanhasta puuvillavarastosta kunnostettiin 17 huoneen ylellinen hotelli, The Cotton House.


title: Mustique

text: Mustiquen saarella ovat asuneet tai lomailleet vuosikymmenten varrella muun muassa rocktähdet Mick Jagger, David Bowie, Paul McCartney, Bryan Adams ja Amy Winehouse, entinen Top Gear -juontaja Jeremy Clarkson, muotisuunnittelija Tommy Hilfiger ja prinssi William. Kuningatar Elisabet II ja prinssi Philip ovat vierailleet Mustiquella 1966, 1977 ja 1985.


title: Mustique

text: Saaren pohjoisosassa on lentokenttä, jossa on 992 metrin mittainen kiitotie.


title: Mustique

text: Tavalliset matkailijat vierailevat Mustiquen saarella enimmäkseen päiväretkinä läheiseltä Bequian saarelta.


title: Tomas Wecksten

text: Tomas Wecksten (s. 2. marraskuuta 1996) on suomalainen seiväshyppääjä. Wecksten edustaa Karhulan Urheilijoita ja hänen valmentajanaan toimii hänen isänsä Mikko Wecksten.


title: Tomas Wecksten

text: Kalevan kisoissa Wecksten on voittanut kultaa vuosina 2016 ja 2017 sekä pronssia vuonna 2015. Sisäratojen SM-kilpailuissa hän sai pronssia 2017 ja 2018. Wecksten edusti Suomea vuoden 2014 Ruotsi-ottelussa ollen lopputuloksissa viides tuloksella 505, vuoden 2015 Ruotsi-ottelussa ollen kuudes tuloksella 506, vuoden 2016 Ruotsi-ottelussa voittaen tuloksella 520 ja vuoden 2017 Ruotsi-ottelussa ollen kolmas tuloksella 520.


title: Tomas Wecksten

text: Wecksten oli mukana vuoden 2013 alle 18-vuotiaiden MM-kilpailuissa Donetskissa, jossa oli finaalin 11. tuloksella 460. Vuoden 2014 alle 20-vuotiaiden MM-kilpailuissa Eugenessa Wecksten jäi karsintaan tuloksella 510. Vuoden 2015 alle 20-vuotiaiden EM-kilpailuissa Eskilstunassa hän oli neljäs tuloksella 525. Vuoden 2017 alle 23-vuotiaiden EM-kilpailuissa hän oli kahdeksas tuloksella 530.


title: Tomas Wecksten

text: Weckstenin ennätys on 551, jonka hän hyppäsi Leverkusenissa 27. heinäkuuta 2017. Sisäradoilla hän on hypännyt parhaimmillaan 555.


title: Neovius (yritys)

text: Neovius oli 1889 perustettu suomalainen lankoja ja kutomakoneita myynyt tukku- ja vähittäisliike. Perustaja oli Theodor Neovius. Sillä oli parhaimmillaan runsaasti myymälöitä Helsingissä ja maaseudulla. Se järjesti kutomakoneiden käytön kursseja ja julkaisi vuosina 1928-1972 lehteä Virkkaus- ja neuletyöt.


title: Neovius (yritys)

text: Neovius-myymälät olivat myöhemmin Novitan omistuksessa, ja niitä oli 1980-luvulla 30, mutta ne lopetettiin 1990-luvun alun lamassa.


title: Isla de la Juventud

text: Isla de la Juventud () on Kuubaan kuuluva saari Karibianmeressä. Pinta-alaltaan saari on seitsemänneksi suurin Länsi-Intian saarista. Vuoteen 1978 asti saari tunnettiin nimellä "Isla de Pinos" (). Saari sijaitsee 50 kilometriä etelään Kuuban pääsaaresta ja sen pinta-ala on 2 200 km². Saari on Kuuban keskushallinnon alainen erityishallintoalue, eikä kuulu mihinkään provinssiin.


title: Isla de la Juventud

text: Saari on suurin Canarreosin saaristoon kuuluvista saarista ja sen asukasluku on noin 85 000. Saaren suurin kaupunki ja samalla pääkaupunki on pohjoisessa sijaitseva Nueva Gerona. Vanhin ja toiseksi suurin kaupunki on sisämaassa sijaitseva Santa Fe.


title: Isla de la Juventud

text: Saaren historiasta ennen Kolumbuksen aikaa tiedetään varsin vähän. Luolastosta läheltä Punta del Esten rantaa on löydetty 235 alkuasukkaiden tekemää kalliomaalausta. Eurooppalaisten tietoisuuteen saari tuli vuonna 1494 Kolumbuksen toisen löytöretken myötä. Kolumbus antoi saarelle nimen "La Evangelista" ja julisti sen Espanjan kruunun omaisuudeksi. Myöhemmin saari tunnettiin myös nimillä "Isla de Cotorras" (Papukaijasaari) ja "Isla de Tesoros" (Aarresaari). Jälkimmäinen nimitys juontanee juurensa alueen merirosvotoimintaan ja siitä kertovaan englantilaiseen kirjallisuuteen.


title: Isla de la Juventud

text: Espanjan ja Yhdysvaltain välisen sodassa kärsimänsä tappion ja Pariisin rauhansopimuksen nojalla Espanja luopui kaikista vaateistaan Kuubaan. Isla de la Juventudin asema jäi avoimeksi koska rauhansopimukseen liittyvä Plattin lisäys ja sen kuudes pykälä, joka määritti itsenäisen Kuuban rajat, ei säätänyt mitään saareen liittyen. Tämä johti aluevaateisiin sekä Yhdysvaltain että Kuuban taholta. Vuonna 1907 Yhdysvaltain korkein oikeus päätti tapauksen Pearcy vs. Staranahan yhdeydessä että kysymys saaren omistusoikeudesta ei ole juridinen vaan poliittinen.


title: Isla de la Juventud

text: Vuonna 1904 laadittu Hay-Quesada sopimus, jonka Yhdysvaltain senaatti ratifioi 1925 joidenkin siirtokuntalaisten ja kauppiaiden vastustuksesta huolimatta, tunnusti saaren kuuluvan Kuuballe.


title: Toimintaterapiaryhmä

text:
Toimintaterapiaryhmä
on yhden tai useamman toimintaterapeutin ohjaama ryhmä. Toimintaterapiassa on laaja valikoima erilaisia ryhmiä, joilla on omat terapeuttiset tehtävät ja tarkoitukset. Toimintaterapiaryhmiä toimii muun muassa psykiatrisen hoidon piirissä.


title: Toimintaterapiaryhmä

text: Linda Finlay jakaa toimintaterapiaryhmät kahteen ryhmätyyppiin: toimintaryhmät (Activity groups) ja tukea antavat ryhmät (Support groups). Finlayn mukaan toimintaryhmissä, joihin kuuluvat tehtäväkeskeiset ryhmät ja sosiaaliset ryhmät, huomio on yksilöissä ja tuotoksessa. Tukea antavissa ryhmissä, joita ovat kommunikaatioryhmät ja psykoterapiaryhmät, huomio kohdistuu koko ryhmään ja ryhmän prosessiin.


title: Toimintaterapiaryhmä

text: Toimintaterapiaryhmä eroaa esimerkiksi psykoterapiaryhmästä siinä, että toimintaterapeutti käyttää toimintaa edistääkseen ryhmän/yksilöiden tavoitteiden saavuttamista sekä ryhmän kehittymistä.Toimintaterapeutin erityiseen osaamiseen kuuluu valitun toiminnan soveltaminen ja porrastaminen sekä ryhmäläisille sopivaksi että asetettujen tavoitteiden saavuttamista edistäväksi.


title: Toimintaterapiaryhmä

text: ryhmän terapeuttiset tekijät, joita Yalomin on tutkinut psykoterapiaryhmissä, vaikuttavat myös toimintaterapiaryhmässä. Nämä tekijät ovat toivon herättäminen, tiedon jakaminen, samankaltaisuuden kokeminen, toisen auttamisen kokemus, perusperhekokemuksen korjaantuminen, sosiaalisten taitojen kehittyminen, mallioppiminen, ihmissuhdetaitojen oppiminen, ryhmäkoheesio, katarsis sekä eksistentiaaliset tekijät.


title: Toimintaterapiaryhmä

text: Toimintaterapeutti käyttää työskennellessään terapeuttisia strategioita. Gary Kielhofnerin Inhimillisen toiminnan mallin mukaan terapeuttinen strategia on terapeutin toimintaa, joka vaikuttaa asiakkaan toimimiseen, tuntemuksiin ja ajatteluun johtaen toivottuun muutokseen. Kielhofnerin mukaan toimintateterapeutin strategiat ovat: vahvistaa, tehdä tietoiseksi, antaa palautetta, neuvoa, neuvotella, strukturoida. ohjata, rohkaista sekä antaa fyysistä tukea.


title: Kuningas Kristofferin maanlaki

text: Kuningas Kristofferin maanlaki oli Ruotsissa kuningas Kristofer Baijerilaisen hallituskaudella vuonna 1442 vahvistettu yleinen laki joka koski maaseutua. Kristofferin maanlaki oli täydennetty ja paranneltu versio vanhemmasta Maunu Eerikinpojan maanlaista. Suurimmat erot olivat lain kuninkaankaaressa jossa uudessa maanlaissa annettiin aatelille ja papistolle muutamia lisäetuuksia. Uusi maanlaki ei kuitenkin syrjäyttänyt vanhaa kokonaan vaan molempia käytettiin pitkään rinnan. Lopullisesti uusi maanlaki korvasi vanhan vasta 1608 kun kuningas Kaarle IX painatti sen. Maanlaki koski vain maaseutua, kaupungeissa käytettiin Maunu Eerikinpojan kaupunginlakia joka oli peräisin vuodelta 1350. Maanlaki ja kaupunginlaki olivat käytössä Ruotsissa ja Suomessa vuoteen 1734 saakka jolloin ne korvasi vuoden 1734 yleinen laki.


title: Kuningas Kristofferin maanlaki

text: Kuningas Kristofferin maanlaki laadittiin alkujaan ruotsin kielellä. Suomeksi sen käänsi ensimmäisenä 1540-luvulla Tukholman suomalaisen seurakunnan kirkkoherrana toiminut Herra Martti samoihin aikoihin, kun suomen kielen käyttö kirjakielenä muutoinkin sai alkunsa. Suomennoksesta tehtiin tuolloin vain muutamia käsin kirjoitettuja kopioita, ja se painettiin ensimmäisen kerran vasta vuonna 1905 E. N. Setälän ja M. Nyholmin toimittamana.


title: Kuningas Kristofferin maanlaki

text: Kun käännöksen laatija ei ollut lakimies, siihen tuli useita virheitä. Vuonna 1601 Kalajoen kirkkoherra Ljungi Tuomaanpoika, joka toimi myös lainlukijana, laati laista uuden suomennoksen, joka pääasiassa pohjautuu Herra Martin käännökseen mutta jossa virheet oli korjattu. Käännös on säilynyt Ruotsin kuninkaallisessa kirjastossa, mutta se ei tullut omana aikanaan yleisesti tunnetuksi eikä sitäkään painettu ennen vuotta 1852.


title: Kuningas Kristofferin maanlaki

text: Abraham Kollanius suomensi maanlain sekä kaupunginlain ja tuomarinohjeet. Hänen käännöksensä valmistui vuonna 1648. Suomennoksen tarkastivat alilaamanni Henrik Jaakonpoika ja Anders Mikonpoika Pacchalenius, jotka laativat myös kokonaan oman suomennoksensa, mutta siitä ei ole säilynyt tarkempia tietoja.


title: Regensburgin rauhansopimus

text: Regensburgin rauhansopimus päätti Espanjan ja Ranskan välisen sodan. Sopimus solmittiin 15. elokuuta 1684 Regensburgin kaupungin dominikaanikonventissa, ja solmijoina olivat toiselta puolelta Ranskan kuningas Ludvig XIV ja toiselta puolelta Pyhän saksalais-roomalaisen keisarikunnan keisari Leopold I sekä Espanjan kuningas Kaarle II. Lopullisessa sopimuksessa kuningas Ludvigin annettiin pitää unionin kautta saamansa alueet, kuten Strasburg ja Luxemburg, kun taas Kortrijk ja Diksmuide (nykyään Belgiaa), palautettiin Espanjalle. Rauha ei kuitenkaan ollut ehdoton, vaan ainoastaan kahdenkymmenen vuoden aselepo.


title: Valonkantajat (kirja)

text: Valonkantajat. Välähdyksiä suomalaisesta salatieteestä on Perttu Häkkisen ja Vesa Iitin kirja, jonka julkaisi Like vuonna 2015. Teos sisältää henkilökuvia suomalaisista okkultismiin liittyvistä henkilöistä, joita ovat muun muassa Pekka Ervast, Aino Kassinen, Jorma Elovaara, Pekka Siitoin, Ior Bock, Kauko Nieminen ja Tapio Kotkavuori.


title: Lehesjärvi-Vähäjärvi

text: Lehesjärvi-Vähäjärvi on Makkarajoen valuma-alueeseen kuuluva järvi Jyväskylässä. Se käsittää kaksi toisiinsa salmiyhteydessä olevaa järviallasta, joista itäisempi tunnetaan nimellä Vähäjärvi ja läntisempi nimellä Lehesjärvi. Läntisemmän osan länsiosasta alkaa Makkarajoki, joka laskee Korttajärveen.


title: Lehesjärvi-Vähäjärvi

text: Järvi sijaitsee peltojen keskellä, mutta sen eteläpuolella kohoavat Punavuori ja Lehesvuori lähes 100 metriä korkeammalle. Länsirantaan rajautuu Puuppolan taajama. Järvi näkyy valtatieltä 4.


title: Bequia

text: Bequia [ˈbɛkweɪ] on Saint Vincent ja Grenadiinien saarivaltioon kuuluva saari Pohjois-Grenadiinien saariryhmässä Karibianmeren itäosassa. Sen pinta-ala on 18 neliökilometriä, mikä tekee siitä Grenadiinien saariston toiseksi suurimman saaren Grenadalle kuuluvan Carriacoun jälkeen. Bequia sijaitsee noin 15 kilometriä etelään Saint Vincent ja Grenadiinien pääkaupungista Kingstownista.


title: Bequia

text: Bequian perinteinen elinkeino on ollut ryhävalaiden pyynti harppuunoin, ja saari on yksi harvoista paikoista maailmassa joissa valaanpyynti on yhä hyvin rajoitetusti sallittua, helmikuusta toukokuuhun vain muutamille paikallisille valaanpyytäjille.


title: Bequia

text: Nykyisin Bequian pääelinkeino on matkailu. Saarella vierailee monia pienempiä risteilyaluksia ja purjeveneitä ja yhä enemmän myös lentäen saapuvia turisteja, erityisesti sukellusharrastajia. Suurimman kaupungin Port Elizabethin lähellä on hiekkaranta "Princess Margaret Beach", joka nimettiin läheisen Mustiquen saaren kuuluisimman loma-asukkaan, Englannin prinsessa Margaretin mukaan. Lentokenttänä toimii saaren eteläosaan vuonna 1992 avattu James F. Mitchell International Airport.


title: Isidorin tarina

text: Isidorin tarina on Henning Mankellin vuonna 1984 ilmestynyt romaani. Isidor on köyhän saaristolaisperheen nuorin poika, joka haluaa itselleen oman talon, vaikka hänellä ei oikeastaan olisi siihen varaa. Hän ostaa osamaksulla pienen kaukaisen kituliaan saaren, ja vaikka häntä pidetään hulluna, hän onnistuu asettumaan sinne asumaan ja taistelemaan luonnonvoimia vastaan. Mutta sitten Vuorikollegio kiinnostuu saaresta ja Isodor joutuu vaikeuksiin.


title: Keskitulotason maat

text: Keskitulotason maat (yksikössä , MIC; myös ) on Maailmanpankin käyttämä maaluokka, joka määräytyy keskimääräisen, Atlas-menetelmällä lasketun bruttokansantulon (BKTL, engl. GNI per capita) perusteella. Luokituksen dollarimääräiset rajat ja luokkaan kuuluvien maiden lista tarkistetaan vuosittain heinäkuussa. Maailmanpankin maaluokittelua käytetään pohjana esimerkiksi kehitysapua ja lainoja myönnettäessä sekä eräänä perusteena kansainvälisen kaupan tariffikohtelussa. Osa keskitulotason maista kuuluu vähiten kehittyneisiin maihin (LDC), mutta maaluokkaan kuuluu myös pitkälle kehittyneitä maita.


title: Keskitulotason maat

text: Vuoden 2016 tilastojen perusteella määritetty MIC-maiden bruttokansantulon alaraja henkeä kohden oli 1 006 Yhdysvaltain dollaria ja yläraja 12 235 dollaria vuodessa (vuonna 2014 rajat korkeammalla: 1 046–12 735). Merkitykseltään suuri, vuonna 2016 yhteensä 108 maata (2014 yht. 104 maata) sisältänyt keskituloisten maiden ryhmä jaetaan usein kahtia: alemman keskitulotason maihin (LMIC: 1 006–3 955 USD per capita) ja ylemmän keskitulotason maihin (UMIC 3 956–12 235 USD per capita).


title: Keskitulotason maat

text: Keskitulotason maissa asuu ihmiskunnan enemmistö - vuonna 2014 yhteensä 5,1 miljardia ihmistä. Yhteenlaskettu bruttokansantuote (BKT, vallitsevin hinnoin) oli 2014 kaikkiaan 24 600 miljardia USD ja keskimääräinen bruttokansantuotteen kasvuvauhti oli 4,8 prosenttia (2014). Valtaosa maailman äärimmäisessä köyhyydessä, eli alle 1,25 dollarilla päivässä elävistä ihmisistä asuu keskitulotason maissa, ja yli puolet maailman ääriköyhistä asuu yksistään Intiassa, Kiinassa, Bangladeshissä tai Nigeriassa.


title: Keskitulotason maat

text: Keskitulotasoa köyhempiä maita kutsutaan matalan tulotason maiksi (BKTL enintään 1 005 USD per capita, vuoden 2016 tilastoluvuin). Bruttokansantulon ollessa keskimäärin vähintään 12 236 USD henkeä kohden kyseessä on puolestaan korkean tulotason maat.


title: Keskitulotason maat

text: Näiden maiden (51 kpl vuonna 2014) BKTL oli keskimäärin 1 046–4 126 USD henkeä kohden vuonna 2014. Osa luokkaan kuuluvista maista luokitellaan yhä kehitysmaiksi. Listalle kuuluvat maantieteellisen Euroopan maista Kosovo, Moldova ja Ukraina sekä Euroopan ja Aasian rajalla sijaitsevat Armenia ja Georgia. Väestöltään suurin alemman keskitulotason maa on Intia. Monet alemman keskitulon maat kuuluvat OECD-maiden kehitysavun vastaanottajamaiden listalle.


title: Keskitulotason maat

text:
Alemman keskitulon maaluokkaan luettiin Maailmanpankin vuotta 2014 kuvaavien tilastojen perusteella yhteensä 51 maata. Maissa asui yhteenä 2,844 miljardia ihmistä, joista 39 prosenttia kaupungeissa. Niiden yhteenlaskettu bruttokansantuote oli 5 780 miljardia USD. Keskimääräinen bruttokansantulo oli 2 037 dollaria henkeä kohden (2014; BKTL oli 747 USD vuonna 2004). Odotettavissa elinikä keskimäärin 67 vuotta (2013), eliniän odotusarvo pidentyi neljä vuotta kymmenen edeltävän vuoden aikana. Lukutaitoisia oli vuonna 2003 yhteensä 82 prosenttia, vuonna 2013 jo 91 prosenttia väestöstä. Hiilidioksidipäästöt olivat keskimäärin 1,5 (ekvivalentti)tonnia henkeä kohden (2011), maiden päästö oli kasvanut 0,4 tonnia henkeä kohden edellisen kymmenen vuoden aikana. Huomaa, että oheisessa taulukossa esitetyt vuoden 2014 arvot on poimittu pääsääntöisesti aiemmasta tilastoversiosta (syyskuussa 2015), ja ovat saattaneet muuttua hieman vuoden 2016 tilastossa.
Vuosina 2015–2016 alemman keskitulotason maiksi on noussut Kambodža (oli LIC-luokassa) ja Senegal on pudonnut LIC-luokkaan. Ylemmästä keskitulotason UMIC-maaluokasta alemman keskitulotason maaksi (LMIC) ovat siirtyneet Angola, Mongolia ja Tunisia. Samana ajanjaksona Guyana on noussut ylemmän keskitulotason UMIC-maaluokkaan.


title: Keskitulotason maat

text:
Näiden maiden (53 kpl vuonna 2014) BKTL oli keskimäärin 4 127–12 735 USD henkeä kohden vuonna 2014. Tähän Maailmanpankin määrittelemään maaluokkaan kuuluu yhteensä 53 maata. Listalle kuuluvat maantieteellisen Euroopan maista Bosnia ja Herzegovina, Bulgaria, Romania, Serbia ja Valko-Venäjä, sekä Euroopan ja Aasian rajalla sijaitsevat Kazakstan ja Turkki. Väestöltään suurin ylemmän keskitulotason maa on Kiina.
Monet ylemmän keskitulon maat kuuluvat OECD-maiden kehitysavun vastaanottajamaiden listalle.


title: Keskitulotason maat

text: Ylemmän keskitulon maissa asui yhteenä 2,355 miljardia ihmistä, joista 62 prosenttia oli kaupunkilaisia. Maiden yhteenlaskettu bruttokansantuote oli 18 810 miljardia USD. Keskimääräinen bruttokansantulo oli 7 893 dollaria henkeä kohden (2014; BKTL oli 2 320 USD vuonna 2004). Odotettavissa elinikä keskimäärin 74 vuotta (2013), eliniän odotusarvo pidentyi kaksi vuotta kymmenen edeltävän vuoden aikana. Hiilidioksidipäästöt olivat keskimäärin 5,7 (ekvivalentti)tonnia henkeä kohden (2011), kun vuonna 2001 se oli 3,0 tonnia henkeä kohden.


title: Keskitulotason maat

text: Vuoden 2014 jälkeen Angola, Mongolia ja Tunisia ovat pudonneet ylemmän keskitulotason maista (UMIC) alemman keskitulotason LMIC-maaluokkaan ja ylemmän keskitulotason maaksi on LMIC-luokasta noussut Guyana ja Samoa. Korkean tulotason maista Nauru ja Venäjä ovat pudonneet UMIC-maiksi vuosien 2015–2016 aikana. Korkean tulotason maaksi on ylemmän keskitulotason maaluokasta noussut vastaavasti Palau.


title: Martti Ulkuniemi

text: Martti Oskari Ulkuniemi (19. joulukuuta 1913 Salla – 13. helmikuuta 1996) oli suomalainen rehtori, kouluneuvos ja suomentaja.


title: Martti Ulkuniemi

text: Ulkuniemen perhe muutti 1927 Sallasta Ilmajoelle pitämään Ulkuniemen äidin kotitaloa. Hän pääsi ylioppilaaksi 1933 ja opiskeli Helsingin yliopistossa germaanista filologiaa ja suomalais-ugrilaista kielentutkimusta valmistuen filosofian kandidaatiksi 1941. Ulkuniemi osallistui talvisotaan ja oli jatkosodan aikana kenttätykistön patterinpäällikkönä haavoittuen sodan aikana.


title: Martti Ulkuniemi

text: Sodan jälkeen Ulkuniemi tuli opettajaksi Vaasan kauppaoppilaitokseen. Hän toimi oppilaitoksen rehtorina 1949–1976 aina eläkkeelle jäämiseensä saakka. Ulkuniemi sai kouluneuvoksen arvon vuonna 1971. Hän oli mukana käynnistämässä 1960-luvun alussa Vaasan kesäyliopistoa ja vuonna 1968 perustamassa Vaasan kauppakorkeakoulua josta tuli myöhemmin Vaasan yliopisto. Ulkuniemi sai 1988 Vaasan yliopiston kauppatieteiden kunniatohtorin arvon.


title: Martti Ulkuniemi

text: Ulkuniemi suomensi muinaisruotsista Kuningas Kristofferin maanlain, julkaisi Ljungo Tuomaanpojan lainsuomennokset sekä julkaisi myös historiikkeja. Hän oli Vaasan kaupunginteatterin johtokunnan puheenjohtajana vuodesta 1971 ja kuului Simo Kuntsin taidesäätiön hallitukseen.


title: What Do You Mean?

text: What Do You Mean? on kanadalaisen laulajan Justin Bieberin kappale ja ensimmäinen single hänen neljänneltä, "Purpose"-nimiseltä studioalbumilta. Single julkaistiin 28. elokuuta 2015, jolloin se sai hyvän vastaanoton kriitikoilta, ja menestyi myös kaupallisesti. Kappale pääsi listakärkeen Australiassa, Unkarissa, Uudessa-Seelannissa, Alankomaissa, Irlannissa, Ruotsissa ja Iso-Britanniassa. Se on myös Bieberin parhaiten debytoinut single Saksassa.


title: What Do You Mean?

text: Singleä myytiin Yhdysvalloissa ensimmäisellä viikolla 337 000 digitaalista latausta, ja siitä tuli Bieberin ensimmäinen Billboard Hot 100 -listaykkönen, kun se nousi ykkössijalle julkaisuviikollaan. Se on listan historian 23. kappale, joka on debytoinut ykkössijalla, ja samalla Bieberistä tuli nuorin miesaristi, jonka kappale on noussut heti ensimmäisellä viikolla listan kärkeen. Tästä saavutuksesta Bieber palkittiin, kun hänelle myönnettiin ennätys Guinness World Records -kirjassa.


title: What Do You Mean?

text: Suomessa single nousi ensimmäisellä listaviikollaan virallisen singlelistan sijalle kolme, minkä jälkeen se oli kaksi viikkoa listan kärjessä.


title: What Do You Mean?

text: "What Do You Mean?"-kappaleen live-esityksiä televisioitiin useaan otteeseen. Justin Bieber esitti kappaleen muun muassa vuoden 2015 MTV Video Music Awards ja MTV Europe Music Awards -gaaloissa. "Billboard" arvosti eritysesti MTV VMA -tapahtumassa Bieberin ammattimaista esiintymistä lavalla sekä kunnioittivat "tunnetta, joka välittyi hyvin kuuntelijoihin". Bieber itki lavalla esityksen päätteeksi. Itkeminen performanssin jälkeen sai paljon huomiota, ja välikohtauksesta tulikin yksi tapahtuman keskusteluimmista hetkistä sosiaalisessa mediassa. Bieber esitti kappaleen myöhemmin vielä ranskalaisessa NRJ Music Award-show’ssa. "Metro" kuvaili esityksen aiheuttamaa reaktiota "hysteeriseksi".


title: Champion (auto)

text:
Champion Automobilwerke GmbH on vuosina 1949–1955 toiminut saksalainen autonvalmistaja. Champion-autot olivat pieniä ja yksinkertaisia ja niissä oli hyvin pieni moottori. Tehdas myi tuotteitaan merkillä Champion.
Champion 250 -mallissa oli 250-kuutioinen Triumph-moottoripyörän moottori. Lyhyt 285 senttimetriä pitkä kääpiöauto painoi vain 220–250 kiloa. Huippunopeus oli noin 60 km/h. Mallia valmistettiin noin 200 yksilöä.
Hieman isompia olivat 400- ja 500-mallit, jotka olivat samassa hintaluokassa isojen autonvalmistajien pienimpien mallien kanssa. Niiden huippunopeus oli yli 80 km/h. Painoa oli yli 500 kiloa. Vuosina 1951–1952 näitä myytiin pari tuhatta yksilöä.


title: Champion (auto)

text: Champion ajautui konkurssiin vuonna 1953. Eri yrittäjät kuitenkin jatkoivat 400- ja 500-mallien valmistusta pitkin 1950-lukua. Merkittävin näistä oli Maico, joka valmisti Championin malleihin perustuvia Maico-autoja 5 000–7 000 yksilöä vuoteen 1958 mennessä.


title: David Markson

text: David Merrill Markson (20. joulukuuta 1927 – n. 4. kesäkuuta 2010) oli yhdysvaltalainen kirjailija. Hän kirjoitti useita postmoderneja romaaneja, joista tunnetuimpia ovat "Springer’s Progress", "Wittgenstein’s Mistress" ja "Lukijan luomislukko" ("Reader's Block"). Hänen viimeinen romaaninsa, "The Last Novel", julkaistiin vuonna 2007 ja The New York Times kutsui sitä oikeaksi mestariteokseksi.


title: David Markson

text: Marksonin tuotannolle on tyypillistä epätavallinen ja kokeellinen ote kerrontaan, hahmonkehitykseen ja juoneen. Edesmennyt kirjailija David Foster Wallace totesi "Wittgenstein's Mistress" -romaanin olevan "kutakuinkin kokeellisen kirjallisuuden huippu tässä maassa".


title: David Markson

text: Siinä missä Markosonin alkutuotanto ammentaa William Faulknern ja Malcolm Lowryn modernismista, hänen myöhäistuotantonsa on, Marksonia itseään mukaillen, "täpötäynnä kirjallisuus- ja taideankedootteja" ja "epälineaarinen, katkonainen, kollaasimainen, assemblaasi."


title: David Markson

text:
Modernien ja postmodernien kokeellisten romaaniensa lisäksi Markson julkaisi yhden runokokoelman, tutkimuksen ystävästään Malcolm Lowrystä, kolme dekkaria ja yhden "anti-Westernin" nimeltä The Ballad of Dingus Magee (Dirty Dingus Magee), josta on tehty Frank Sinatran tähdittämä elokuva
"Dingus, lännen kauhu".


title: David Markson

text: David Merrill Markson syntyi Albanyssä New Yorkissa, 20. joulukuuta 1927.


title: David Markson

text: Hän opiskeli Union Collegessa ja Columbian yliopistossa, missä hän myös opetti jonkin verran aloitellessaan kirjallista uraansa journalistina ja kustannustoimittajana. Vaikka Marksonin ensimmäinen romaani julkaistiin jo 1950-luvun lopulla, hän tuli tunnetuksi vasta 60-vuotiaana 1980-luvulla "Wittgenstein's Mistress" -romaanin myötä." Tämän jälkeen hänen suosionsa kasvoi tasaisesti siinä määrin, että hän totesi eräälle haastattelijalle: "Eräs ystäväni sanoi, että minun pitää varoa, ettei minusta tule tunnettu tuntemattomuuteni takia."


title: David Markson

text: Markson kuoli New Yorkissa, asunnossaan West Villagessa, mistä hänen lapsensa löysivät hänet vuoteestaan 4. heinäkuuta 2010.


title: David Markson

text: Marksonin kuoltua hänen kaikki kirjansa lahjoitettiin Strand Bookstorelle, kuten hän oli toivonut.


title: David Markson

text: Myöhäistuotannossaan Markson kehittää edelleen "Wittgenstein's Mistress" -romaanin minimalistista ja viittaustentäyteistä tyyliä. Romaaneista puuttuu suurin osa perinteisestä romaanimuodosta. Läheisesti Marksonia itseään muistuttava kirjailijahahmo pohtii taiteilijoiden vastoinkäymisiä halki historian. "Lukijan luomislukossa" hahmoa kutsutaan nimellä Lukija (Reader); "This Is Not A Novel"issa, Writer; "Vanishing Point"issa, Author; ja Marksonin viimeisessä romaanissa, "The Last Novel", hän on Novelist. Markson kuvaili romaanien tapahtumia: "Minulla on hahmo, joka istuu yksin makuuhuoneessaan pää täynnä kaikkea, mitä hän on elämänsä aikana lukenut." Marksonin kirjoitusporsessiin sisältyi "muistiinpanojen raapustelua 3x5 tuumaisille luettelokorteille" ja korttien keräämistä kenkälaatikon kansiin, kunnes ne olivat valmiita käsikirjoitusmuotoon laitettaviksi. Markson toivoi, että hänen viimeiset neljä romaaniaan julkaistaisiin joskus yksissä kansissa.


title: David Markson

text: Sarjan ensimmäinen osa, "Reader's Block", ilmestyi Dalkey Archive Pressiltä vuonna 1996 ja sitä seurasivat "This Is Not A Novel" (Counterpoint, 2001), "Vanishing Point" (Shoemaker & Hoard, 2004) ja "The Last Novel" (Shoemaker & Hoard, 2007).


title: David Markson

text: "Reader's Block"in suomennos "Lukijan luomislukko" ilmestyi ntmaolta syksyllä 2015.


title: AWS Shopper

text: AWS Shopper on vuosina 1971–1974 valmistettu saksalainen automerkki. AWS tulee sanoista "Automobilwerk Walter Schätzle". AWS Shopperit olivat pieniä ja niissä oli hyvin pieni moottori. Auton suunnitteli Walter Schätzle.


title: AWS Shopper

text: AWS-mallissa oli 290-kuutioinen moottori teholtaan 11 kW (15 hv). Korin rakenne oli yksinkertainen: teräsputket, joiden ympärille laitettiin peltipaneelit. Rakenteesta johtuen korinmuoto on kulmikas. Mallia valmistettiin yhteensä noin 1 400 yksilöä.


title: AWS Shopper

text: AWS Shopper hyödynsi toimintansa lopettaneen Goggomobilin osia. Pienestä moottorista johtuen huippunopeus oli noin 90 km/h.


title: Veikko Rekunen

text: Veikko Rekunen, ent. Tuomi (s. Rovaniemellä 17. huhtikuuta 1952) on suomalainen opettaja, kirjoittaja ja kääntäjä. Rekunen kirjoitti ylioppilaaksi vuonna 1971 Kangasalan lukiosta ja jatkoi opintojaan Oulun yliopistossa, josta hän valmistui 1977 filosofian kandidaatiksi ja sai filosofian maisterin arvon pääaineena englantilainen filologia ja sivuaineina Rooman kirjallisuus (latinan kieli), psykologia ja kasvatustiede. Vuonna 1978 hän suoritti opettajan virkaan vaadittavan opetusharjoittelun Oulun Normaaikoulussa.


title: Veikko Rekunen

text: Valmistuttuaan Rekunen on toiminut opettajana Alahärmässä, Pomarkussa ja vuodesta 1981 Ylistaron lukiossa, jossa vuosia myös apulaisrehtorina. Hän oli Ylen Opettaja.tv:n kuukauden opettaja syyskuussa 2008. Rekunen on nykyisin eläkkeellä ja asuu Espoossa.


title: Veikko Rekunen

text: Rekunen tunnetaan tietokilpailuharrastuksestaan, ja hän on esiintynyt useissa television tietokilpailuohjelmissa. "Suomen Tietoviisaassa" hän kilpaili kaksi kertaa sijoittuen parhaimmillaan välierässään toiseksi Jyrki Otilan jälkeen. "Valiojoukko"-visailuohjelmassa hän sijoittui kolmanneksi opettajien sarjassa.


title: Veikko Rekunen

text: Rekunen tunnetaan suomalaisissa tieteiskirjoittajapiireissä kirjoittajana ja kääntäjänä. Lisäksi hän oli mukana perustamassa Suomen Tieteiskirjoittajat ry:tä ja toimi sen ensimmäisenä puheenjohtajana. Hänelle on myönnetty yhdistyksen Kosmoskynä-palkinto. Hän on julkaissut lukuisia novelleja kotimaisissa tieteislehdissä ja hänen englanninkielinen novellinsa "The Biological Truth" ilmestyi suomalaisen tieteiskirjallisuuden edustajana Daw Booksin kokoelmassa "Terra SF II". Parin vuosikymmenen ajan hän toimi Tietokone-lehden vakituisena avustajana ja julkaisi lukuisia asiantuntija-artikkeleita. Hän on myös julkaissut pakinoita ja mielipidekirjoituksia eri lehdissä.


title: Veikko Rekunen

text: Rekunen on kääntänyt seuraavat tieteisromaanit Ursan julkaisemana:Tieteisromaanit Book Studion julkaisemana:


title: Veikko Rekunen

text: Muita teoksia Tammen julkaisemana:Tietokonealan opaskirjoja Amersoftin julkaisemana:Rekunen on ollut Ylistaron kunnan kunnanvaltuutettuna vuosina 1992–2004 sekä kunnanhallituksen jäsenenä (osan aikaa varapuheenjohtajana) vuosina 2001-2008. Hän toimi myös Seinäjoen, Nurmon ja Ylistaron kuntaliitosta valmistelevassa selvitystoimikunnassa ja päätetyn kuntaliitoksen järjestelytoimikunnan jäsenenä 2007–2008.


title: Veikko Rekunen

text: Rekunen on ollut Ylistaron Opettajien Ammattiyhdistyksen hallituksen jäsenenä ja puheenjohtajana useita vuosia sekä yhden kauden OAJ:n piirihallituksessa. Kahden vuoden ajan hän toimi myös Ylistaron Akavan pääluottamusmiehenä. Rekuselle on annettu Suomen Valkoisen Ruusun ritarikunnan ansioristi vuonna 2006.


title: Veikko Rekunen

text: Rekunen on ollut naimisissa vuodesta 1974 ja hänellä on vuonna 1984 syntynyt tytär.


title: Amphicar

text: Amphicar on vuosina 1961–1968 valmistettu saksalainen automerkki. Auton suunnitteli Hanns Trippel. Automerkin ainoa malli oli Amphicar Model 770, joka pystyi liikkumaan myös vedessä. Sekä maalla että vedessä liikkuva kulkuneuvo keräsi kyllä huomiota, mutta sitä myytiin ja valmistettiin lähteistä riippuen vain 1500-4000 yksilöä.


title: Amphicar

text:
Amphicar on 4,3 metriä pitkä avoauto, jossa oli Triumph Heraldista lainattu 1,2 litran moottori, teholtaan noin 29 kW (40 hv). Maantiellä huippunopeus on 115 km/h.
Vedessä liikkuessaan Amphicar on kömpelö, mutta se kelluu hyvin vedessä. Amphicar-mallilla ylitettiin jopa Englannin kanaali. Vedessä voima välitetään kahdelle potkurille, ja vedessä huippunopeus on 6,5 solmua eli noin 12 km/h. Laitetta ohjataan myös vedessä etupyöriä kääntämällä.


title: Amphicar

text: Amphicaria vietiin vuoden 1965 jälkeen Yhdysvaltoihin. Suomeen tuotiin tiettävästi yksi Amphicar-esittelyauto.


title: Caribbean Cup 2014

text: Caribbean Cup 2014 oli järjestyksessään 18. Caribbean Cupin turnaus. Lopputurnaus pelattiin 11. - 18. marraskuuta 2014 Jamaikalla. Ottelupaikkana toimi kaikissa otteluissa Montego Bay Sports Complex, joka sijaitsee Montego Bayn kaupungissa. Isäntämaa Jamaika voitti loppuottelussa Trinidad ja Tobagon rangaistuspotkukilpailussa. Haiti voitti pronssiottelussa Kuuban.


title: Caribbean Cup 2014

text: Kaikki ottelut pelattiin Blakes Estate Stadiumilla, Montserratissa.


title: Caribbean Cup 2014

text: Kaikki ottelut pelattiin Oranjestadissa, Arubassa.


title: Caribbean Cup 2014

text: Kaikki ottelut pelattiin Martiniquella.


title: Caribbean Cup 2014

text: Kaikki ottelut pelattiin Puerto Ricolla.


title: Caribbean Cup 2014

text: Kaikki ottelut pelattiin Antigua ja Barbudalla.


title: Caribbean Cup 2014

text: Kaikki ottelut pelattiin Saint Kitts ja Nevisillä.


title: Caribbean Cup 2014

text: Kaikki ottelut pelattiin Trinidad ja Tobagolla.


title: Caribbean Cup 2014

text: Kaikki ottelut pelattiin Haitilla.


title: Caribbean Cup 2014

text: Kaikki ottelut pelattiin Guadeloupella.


title: Saba

text: Saba voi tarkoittaa seuraavia:


title: Montego Bay

text: Montego Bay on Jamaikalla sijaitseva kaupunki. Se on Saint Jamesin kunnan pääkaupunki. Se on pinta-alaltaan Jamaikan toiseksi ja asukasluvultaan neljänneksi suurin kaupunki. Sen asukasluku vuonna 2014 oli 110 000. Kaupunki on suosittu turistikohde. Kaupungin läheisyydessä on Sangsterin kansainvälinen lentoasema.


title: Grenadan historia

text: Grenadan historia alkoi noin 5000–3000 eaa., jolloin saarelle saapuivat ensimmäiset asukkaat. Heistä tiedetään hyvin vähän, mutta arawakit syrjäyttivät heidät noin 1000–500 eaa. Sotaisat karibit puolestaan kukistivat arawakit vuosien 1000–1300 välisenä aikana. Kristoffer Kolumbus näki ensimmäisenä eurooppalaisena Grenadan 15. elokuuta 1498. Eurooppalaiset antoivat saaren olla rauhassa useiden vuosikymmenien ajan, ja karibit karkottivat ensimmäiset uudisasukkaat pois. Martiniquen kuvernööri Jacques Dyel du Parquet osti Grenadan 1650 ja perusti sinne nykyisen St. George’sin. Ranskalaiset alkoivat viljellä tupakkaa, ja du Parquet’n nimittämä kuvernööri Jean Le Compten kukisti arawakkien kapinan ja hävitti intiaanit käytännössä kokonaan.


title: Grenadan historia

text: Grenada siirtyi Ranskalta Britannialle ja takaisin muutamia kertoja 1700-luvun jälkimmäisellä puoliskolla. Britannialle se siirtyi Pariisin rauhassa 1783. Brittien siirtomaahallinnon ensimmäiset vuodet olivat levottomia, kun protestanttiset britit syrjivät katolisia ranskalaisia ja käyttivät orjia, joiden vapauttamista Ranska tuki. Vapaa ja tummaihoinen plantaasinomistaja Julien Fédon johti 1795–1796 Fédonin kapinaa, jossa oli mukana ranskalaisia plantaasinomistajia ja entisiä orjia. Britit kukistivat kapinan, vaikka väliaikaisesti Fédon hallitsi lähes koko saarta. Orjuuden lakkauttamisen jälkeen saarille tuotiin siirtotyöläisiä, mutta monet heistä muuttivat pian muualle.


title: Grenadan historia

text: Grenada kuului Länsi-Intian federaatioon 1958–1962 ja sai sen hajoamisen jälkeen autonomian Britannian liitännäisvaltiona. Maan ensimmäinen pääministeri Eric Gairy ajoi kuitenkin täyttä itsenäisyyttä, jonka Grenada sai 7. helmikuuta 1974. Gairy oli itsevaltainen johtaja, ja hänet syrjäytettiin 1979. Uusi sosialistinen Maurice Bishopin hallitus hajosi kuitenkin sisäisiin ristiriitoihin, ja Hudson Austinin johtama armeija otti vallan lokakuussa 1983. Tämä antoi Yhdysvalloille ja sen liittolaisille syyn Grenadan miehitykseen ja vasemmistohallituksen kaatamiseen. Grenadaan palautettiin monipuoluejärjestelmä. Maan talous koki kovan kolauksen 2004, kun Hurrikaani Ivan tuhosi lähes koko maan ja muskottipähkinäsadon.


title: Grenadan historia

text: Grenadan ensimmäiset asukkaat saapuivat Etelä-Amerikasta 5000–3000 eaa. Heistä tiedetään hyvin vähän, mutta he olivat todennäköisesti metsästäjä-keräilijöitä, jotka keräsivät kasveja sekä pyydystivät kaloja ja äyriäisiä. Orinocojoen seudulta tulleet arawakit syrjäyttivät nämä noin 1000–500 eaa. Grenadalle ja muille Windwardsaarille tuli erityisesti arawakeihin kuuluneita ignereitä.


title: Grenadan historia

text: Ignerit hallitsivat Grenadaa noin vuoteen 1200, jolloin saarille tuli jälleen uusi ryhmä eteläamerikkalaisia intiaaneja. Sotaisat karibit syrjäyttivät ignerit kokonaan vuosien 1000–1300 välisenä aikana.


title: Grenadan historia

text: Kristoffer Kolumbus näki Grenadan purjehtiessaan saaren ohi 15. elokuuta 1498. Hän antoi saarelle nimen Concepción. Amerigo Vespucci purjehti saaren ohi 1499 ja nimesi tämän ilmeisesti uudelleen Mayoksi, jona se tunnettiin seuraavien 20 vuoden ajan. Espanjalaiset antoivat Mayon pohjoispuolisille saarille nimen Los Granadillos. Pian tämän jälkeen Mayo-nimen korvasi kartoissa nimi Granada.


title: Grenadan historia

text: Eurooppalaiset jättivät Granadan rauhaan vuoteen 1609, jolloin brittikauppiaat yrittivät perustaa sinne Megrin Town -nimisen asutuksen. Eurooppalaiset joutuivat kuitenkin karibien jatkuvien hyökkäysten kohteeksi ja lopulta hylkäsivät asutuksensa vielä saman vuoden aikana.


title: Grenadan historia

text: Martiniquen kuvernööri Jacques Dyel du Parquet osti 1650 Grenadan ja perusti sinne Fort Louisin (nykyinen St. George’s). Kylään rakennettiin myös Fort Louis -niminen tykein varustettu linnoitus. Ranskalaiset kaatoivat metsää ja alkoivat viljellä tupakkaa. Ensimmäinen sato valmistui kahdeksassa kuukaudessa, ja du Parquet nimesi tämän jälkeen saaren kuvernööriksi sukulaisensa Jean Le Compten.


title: Grenadan historia

text: Karibit hyökkäsivät useasti ranskalaisten kimppuun, mutta jättivät itse linnoituksen rauhaan. Eräässä Le Compten vastaiskussa karibikylään useita ranskalaisia kuoli. Du Parquet lähetti Martiniquelta Le Compten vahvistukseksi 300 sotilasta. Karibit hyökkäsivät 1652 Fort Louisiin. Ranskalaisten vastahyökkäyksessä kuoli useita karibeja. Taistelu oli kohtalokas karibien kannalta, sillä sen jälkeen he joutuivat vetäytymään Grenadan vaikeakulkuisempaan itäosaan. Tämänkin jälkeen he tekivät ajoittaisia sissihyökkäyksiä ranskalaisia kohtaan, kunnes Le Compte hyökkäsi 150 miehen voimin karibialueelle ja tappoi lähes kaikki karibit. Vain muutamia selviytyi hyökkäyksestä, mutta loputkin karibit hävisivät hiljalleen.


title: Grenadan historia

text: Grenada säilyi Ranskalla vuoteen 1762, jolloin se siirtyi Britannialle. Virallisesti se luovutettiin Britannialle vuoden 1763 Pariisin rauhassa. Britit nimesivät saaren Grenadaksi. Ranskalaiset omistivat tuolloin noin 80 sokeri- ja 200 kahviplantaasia. Protestanttisten brittien ja katolisten ranskalaisten välille syntyi erimielisyyksiä, ja britit pyrkivät pakottamaan ranskalaiset kuuliaisuuteen Test Actin nojalla. Erimielisyyksistä huolimatta saaren talous kukoisti, ja vuonna 1772 saarella oli jo 300 plantaasia. Grenadasta tuli Britannian Länsi-Intian johtava kahvin ja kaakaon tuottaja.


title: Grenadan historia

text: Britannia ja Ranska ajautuivat uuteen sotaan vuonna 1776. Kreivi Charles Henri d’Estaingin komentamat ranskalaisjoukot valloittivat 1779 Grenadan 6 500 sotilaan ja 25 aluksen voimin. Grenada palautui Britannialle 3. syyskuuta 1783 Pariisin rauhassa.


title: Grenadan historia

text: Britit kostivat erityisesti ääriprotestanttisten kuvernööriensä aikana ranskalaisille heidän nelivuotisen hallintoaikansa. Monet ranskalaiset kokivat elämisen saarella mahdottomaksi ja lähtivat sieltä orjineen. Britit takavarikoivat katoliset kirkot ja muuttivat ne protestanttiseksi. Samalla kaikki avioliitot, kasteet ja hautajaiset julistettiin kielletyiksi, elleivät ne tapahtuisi anglikaanikirkoissa.


title: Grenadan historia

text: Britit olivat 1700-luvun lopulla alkaneet tuoda Grenadalle lukuisia orjia, vaikka ranskalaisten mielipiteet olivat kääntymässä orjuuden lakkauttamisen kannalle. Tällaisessa ilmapiirissä käynnistyi Fédonin kapinana tunnettu tapahtuma, kun tumma martiniquelainen plantaasinomistaja Julien Fédon johti satoja ranskalaisia plantaasinomistaja ja entisiä orjia kapinaan, jota tukivat Guadeloupen ranskalaiset. Kapina kesti maaliskuulta 1795 kesäkuulle 1796, ja sen aikana Fédon vapautti monia orjia, ryösti useita tiloja ja tappoi useita plantaasinomistajia. Enimmillään hänen joukkonsa hallitsivat lähes koko saarta, mutta eivät silti onnistuneet valtaamaan pääkaupunkia St. George’sia. Britit kokosivat joukkonsa ja kukistivat lopulta kapinan. Kapina vaikutti Grenadan talouteen, sillä sen aikana tuhoutui omaisuutta muutaman miljoonan punnan arvosta ja kuoli noin 7 000 orjaa.


title: Grenadan historia

text:
Britannia lakkautti orjuuden 1833, mutta parlamentti hyväksyi pian tämän jälkeen ”pakollisen oppiajan”, joka pakotti vapautetut orjat työskentelemään neljästä kuuteen vuoteen isäntiensä luona ilman palkkaa. Tämä järjestelmä lakkautettiin 1838, ja Grenadankin orjat vapautuivat todella 31. heinäkuuta. Monet tilat ja plantaasit kaatuivat työvoiman puutteen takia, ja vapautetut orjat perustivat taloja ja pientiloja entisten maatilojen ympärille. Näin syntyivät monet Grenadan maaseudun kylistä. Jäljelle jääneet tilat siirtyivät 1800-luvun puolivälissä sokerista kaakaoon ja 1900-luvulla muskottipähkinään. Carriacoun saarella maissista ja kyyhkynherneestä tuli pääviljelyskasveja.
Grenadalle alettiin 1800-luvun puolivälissä tuoda siirtotyöläisiä orjien tilalle. Halpaa työvoimaa tuotiin Länsi-Afrikasta, Intiasta, Maltalta ja Madeiralta. Suunnitelma epäonnistui pahoin, ja monet ensimmäisistä siirtotyöläisistä muuttivat Trinidadille. Hieman yli 3 200 intialaista tuotiin Grenadalle 1800-luvun puolivälin jälkeen. Heistä hieman yli puolet jäi saarelle asuttamaan saaren sisämaan ja itäosan kyliä. Intialaiset sulautuivat grenadalaisiin, ja heidän jälkeläisensä ovat olleet merkittäviä saaren talouselämässä.